title: Julinin tontti

text: Tontin paikalla sijaitsi 1300-luvulla köyhien sairaalana toiminut Pyhän hengen talo, joka muutettiin 1500-luvulla spitaalisten hoitolaitokseksi. Vuosina 1588–1590 paikalle rakennettiin Turun suomalaisen seurakunnan renessanssityylinen kivikirkko, joka muistutti oletetusti ulkonäöltään Tukholman Pyhän Jaakobin kirkkoa. Molemmilla oli sama suunnittelija, hollantilainen Willem Boy. Pietari Brahen käskystä kirkko purettiin 1650-luvulla Brahenkadun tieltä, mutta perustukset säilyivät maan alla. Tuolloinen Brahenkatu kulki idempänä kuin nykyinen.


title: Julinin tontti

text: Kadun itäpuolella sijaitsi Kretalan nimellä tunnettu tontti, jonka omisti Henrik Cretalenius. Tontille rakennettiin 1600-luvun lopulla kivitalo, joka korotettiin 1700-luvun alussa kerroksella. 1791 porvarinoikeudet saanut Gabriel Gestrin sai länsipuolen tontin haltuunsa ja rakensi Brahenkadun varteen 1810 kaksikerroksisen kivitalon. Turun seuraelämän keskipisteenä toiminut talo ja muut tontin rakennukset tuhoutuivat lähes kokonaan Turun palossa 1827.


title: Julinin tontti

text: Turun palon seurauksena tehdyssä uudessa asemakaavassa paikalle muodostettiin uusi tontti, jonka keskelle vanha Brahenkatu jäi. Apteekkari Erik Julin hankki tontin huutokaupassa vuonna 1828, ja arkkitehti Erich Gylin laati vaurioituneille taloille kunnostussuunnitelman. Hänen ehdotuksestaan rakennuksiin tehtiin matalammat pihasiivet, sillä tontille oli tullut tilaa uuden Eerikinkadun myötä. Julin halusi säilyttää tontin läpi kulkeneen vanhan Brahenkadun katulinjan. Vanhoihin kivitaloihin tehtiin uudet julkisivut Anders Fredrik Granstedtin piirustusten mukaisesti. Julkisivu on yhtä nähtävissä Brahenkadulla Gestrinin talon päädyssä, joka on säästetty purkamiselta.


title: Julinin tontti

text: Julinin kuoltua 1874 kiinteistön osti Robert Fredrik Jäderholm. Hänen tupakkatehtaansa oli toiminut Julinin talossa jo hetken aikaa. Suurempi tupakkavalmistaja P. C. Rettig sai tontin haltuunsa 1897. Alexandra Seiko puolestaan siirsi vuonna 1901 perustamansa synnytyslaitoksen viereiseen Gestrinin taloon vuonna 1932. Seikon synnytyssairaala toimi vuoteen 1953 asti, ja siellä syntyi noin 24 000 turkulaista.


title: Julinin tontti

text: Vuonna 1948 tontilla paljastettiin Erik Julinin patsas Turun vapaapalokunnan 110-vuotisjuhlassa.


title: Julinin tontti

text: Stockmann halusi laajentaa Helsingistä Suomen muihin kaupunkeihin ja kiinnostui 1964 Julinin tontista. Stockmann teki Hans von Rettigin kanssa esisopimuksen, jonka mukaan yritys ostaisi tontin, jos von Rettig saisi tontille kaavamuutoksen ja sen vanhat rakennukset purettua. Arkkitehtitoimisto Bertel Gripenberg teki suunnitelman tavaratalolle ja sen parkkihallille.


title: Julinin tontti

text: Asemakaavamuutosehdotusta käsiteltiin ensimmäistä kertaa kaupunginvaltuustossa syyskuussa 1964. Syksyllä Muinaistieteellinen toimikunta ja Turun kaupungin historiallinen museo tekivät tontilla arkeologisia kaivauksia, joiden jälkeen Muinaistieteellinen toimikunta totesi tontin olevan erittäin arvokas. Kaupunginvaltuusto ei vakuuttunut vanhojen kiviraunioiden merkityksestä. Päätös kaavasta siirtyi kuitenkin seuraavalle valtuustokaudelle.


title: Julinin tontti

text: "Turun Sanomissa" 17 vaikusvaltaista turkulaista (mm. Wäinö Aaltonen, Otto-Iivari Meurman ja Olli Kivinen) julkaisi vetoomuksen tontin puolesta, ja Turkuseura lähetti von Rettigille kirjeen 1964, jotta hän muuttaisi mielensä. Stockmann alkoi epäillä hankkeen mielekkyyttä, ja "Turun Sanomat" uutisoi, että ”Stockmann tuskin tulee Turkuun”. Samalla Stockmannin yhtiökokouksen tiedotteessa kerrottiin, että Tampereelle tuleva tavaratalo olisi peräti kaksinkertainen aiempaan suunnitelmaan verrattuna. Uusi kaupunginvaltuusto päätti hyväksyä kaavamuutosehdotuksen, Rauno Lahtisen tulkinnan mukaan osin Stockmannin painostuksen vuoksi. Arkkitehti Raimo Narjus julkaisi "Turun Sanomissa" oman kompromissiehdotuksensa, jossa talojen seinät olisi säilytetty.


title: Julinin tontti

text: Maaliskuussa Turun ja Porin läänin lääninoikeus päätti, ettei maan päällä olleita rakennuksia tarvinnut säilyttää – muinaisjäännökset piti kuitenkin suojella. "Helsingin Sanomissa" Helsingin yliopiston varsinaissuomalainen osakunta julkaisi vetoomuksen rakennusten puolesta. Purkaminen aloitettiin heinäkuussa 1966.


title: Julinin tontti

text: Kaupungin liikenneviranomaiset olisivat halunneet purkaa myös pystyyn jätetyn seinäpäädyn Erikinkadulta, mutta Gripenbergin suunnitelmissa oli siirtää se osaksi tulevan tavaratalon seinää. Stockmann lunasti tontin joulukuussa 1966, mutta kaava piti vielä vahvistaa sisäministeriössä eikä Stockmannillakaan ollut vielä rahoituskuviot selvillä. Tontin kohtalo pitkittyi, eikä Stockmann lopulta rakentanut tontille tavarataloaan.


title: Julinin tontti

text: Turun historiallisen museon johtaja Knut Drake esitti tontilta purettujen talojen uudelleenrakentamista vuonna 1974, mutta hankkeelle ei löytynyt rahoitusta. Tyhjällä tontilla pidettiin 1970-luvulla muun muassa nakkikioskia, parkkipaikkaa ja minigolfrataa.


title: Julinin tontti

text: Stockmann myi tontin 1982 Kiinteistö Oy Julininkulmalle, jonka suurin omistaja oli Turun Työväen Säästöpankki. Samaan aikaan Stockmann hankki City-Sokoksen rakennuksen Hansakorttelista uutta tavarataloaan varten. Benito Casagranden arkkitehtitoimisto teki Julinin tontille uuden rakennussuunnitelman, jolle myönnettiin rakennuslupa 1983. Paikalla tehtiin arkeologiset kaivaukset, ja tontilla sijaitsevat Pyhän hengen talon rauniot kunnostettiin osaksi uutta Pyhän Hengen kappelia, joka avattiin Julininkulman liikerakennuksen kellaritiloissa 1992.


title: Julinin tontti

text: Julininkulmaa alettiin rakentaa 1985, ja se valmistui 1987. Rakennuksessa aloitti toiminnan Hotelli Julia ja Finnkinon viisisalinen elokuvateatteri. Vuonna 2011 rakennus saneerattiin, jolloin hotellia laajennettiin elokuvateatterin käytössä olleisiin tiloihin. Finnkinon vuokrasopimus oli lopetettu vuonna 2009. Nykyisin talossa toimii Hotel Scandic Julia.


title: Vitjaz-SN

text: Vitjaz-SN () on venäläinen konepistooli, joka perustuu AK-74-sarjan rynnäkkökivääreihin: siten aseen toimintaperiaate, tähtäin, kädensijat ja taittoperä ovat hyvin samanlaiset kuin AK-74:ssä.


title: Vitjaz-SN

text:
Vityaz-SN on kevyt, suljetun lukon massasulkuinen konepistooli.
Konepistooli on pesitetty 9x19mm Parabellum kaliiperille ja sillä voi ampua myös venäläisvalmisteisia suuren latauksen omaavia luotiliivin läpäiseviä 9mm ammuksia. Siinä on vakiona suujarru, jonka tehtävä aseessa on pienentää ylöspäin suuntautuvaa rekyyliä.


title: Vitjaz-SN

text:
Vityaz-SN käyttää samaa liipasin- ja varmistinjärjestelmää mitä AK-74 rynnäkkökivääri käyttää.
Konepistoolin yläosassa on Picatinny-kisko, mikä mahdollistaa lisävarusteiden kiinnittämiseen aseeseen.


title: GŠ-18

text: GŠ-18 () on venäläinen puoliautomaattinen pistooli.


title: Kolmas Winchesterin taistelu

text: Kolmas Winchesterin taistelu eli Opequonin taistelu käytiin Unionin Philip Sheridanin ja Konfederaation Jubal Earlyn joukkojen välillä 19. syyskuuta 1864 lähellä Winchesterin kaupunkia. Se oli Shenandoahin laakson hallinnasta käydyistä taisteluista kaikkein verisin. Taistelu päättyi Unionin voittoon.


title: Kolmas Winchesterin taistelu

text: 17. syyskuuta 1864 Early päätti hyökätä armeijansa pääjoukon kanssa Unionin rautateitä vastaan Länsi-Virginiassa. Loput miehet, joita johtivat kenraalit Stephen Ramseur ja Gabriel Wharton, Early määräsi valloittaman Virginiassa sijainneen Winchesterin kaupungin ja sen lähialueet. Unionin joukkoja komentanut Philip Sheridan oli tietoinen tilanteesta ja päätti sen takia hyökätä Winchesterin pienempää osastoa vastaan.


title: Kolmas Winchesterin taistelu

text: Sheridanilla oli taistelussa käytössään yhteensä reilut 39 000 miestä:


title: Kolmas Winchesterin taistelu

text: Earlylla oli taistelussa huomattavasti vähemmän miehiä, noin 15 200:


title: Kolmas Winchesterin taistelu

text: Unionin joukot aloittivat hyökkäyksensä kello kolmelta aamulla 19. syyskuuta. Unionin ratsuväkijoukot ylittivät auringonnousun aikaan Opequon-joen Spout Springin kohdalla ja lähtivät etenemään kohti Winchesterin lähellä olevaa Berryvillen kanjonia. Ratsuväen perässä seurasivat Unionin 6., 19. ja 8. armeijakunta. Unionin joukot tuhosivat nopeasti kanjonin suulla olleet etuvartiot, minkä jälkeen Unionin jalkaväki aloitti etenemisen kanjonia pitkin. Kanjonin kapeus ja kenraali Ramseurin johtaman divisioonan tekemä vastarinta kuitenkin hidastivat Unionin etenemistä niin paljon, että Earlyn armeijan pääjoukko ehti paikalle ennen varsinaisen taistelun alkamista.


title: Kolmas Winchesterin taistelu

text: Sheridan päätti tästä huolimatta jatkaa hyökkäystä ja määräsi osan 6. ja 19. armeijakunnan miehistä aloittamaan kello 11.40 suuren hyökkäyksen Konfederaation joukkoja vastaan. Unionin joukot onnistuivat hyökkäyksellä murtamaan hetkellisesti Konfederaation puolustuslinjan, mutta Konfederaation tykistötuli ja vastahyökkäys pakottivat Unionin perääntymään. Vastahyökkäys pysähtyi, kun reservissä olleet Unionin 6. armeijakunnan miehet onnistuivat pysäyttämään sen.


title: Kolmas Winchesterin taistelu

text: Sheridan aloitti uuden hyökkäyksen vielä samana iltapäivänä, kun Unionin 8. armeijakunta ja ratsuväki hyökkäsivät Konfederaation vasenta sivustaa vastaan. Sheridanin joukot pakottivat Konfederaation joukot aloittamaan vetäytymisen kohti Fisher's Hilliä. Konfederaation joukot rakensivat ensimmäisen puolustuslinjansa Kernstowniin, jossa Konfederaation joukot torjuivat Unionin heikosti organisoidut hyökkäysyritykset puolustuslinjaansa vastaan. Puolustuslinjan pysymisen ansiosta Earlyn joukot saivat pelastettua suurimman osan vankkureistaan ja tykistöstään. Pimeän laskeuduttua Earlyn joukot vetäytyivät Fisher's Hilliin, jossa osapuolet kohtasivat toisensa uudelleen vain muutamaa päivää myöhemmin.


title: Kolmas Winchesterin taistelu

text: Unionia pidetään yleisesti taistelun voittajana, joskin tämä tulkinta ei ole täysin kiistaton. Esimerkiksi Konfederaation joukkojen komentaja Jubal Early ei koskaan myöntänyt hävinneensä taistelua, koska valtaosa hänen joukoistaan pääsi vetäytymään taistelusta ehjin nahoin.


title: Kolmas Winchesterin taistelu

text: Taistelu oli kaikista Shenandoahin laakson hallinnasta käydyistä taisteluista verisin. Taistelujen verisyyttä kuvastaa hyvin se, että taistelun päätyttyä lähes jokainen käyttökelpoinen rakennus Winchesterissä muutettiin tilapäissairaalaksi. Sheridan menetti taistelussa yhteensä noin 5 000 miestä eli lähes viidenneksen koko armeijastaan, joista noin 1 040 kaatui tai katosi. Kaikkein raskaimmat tappiot kärsi 19. armeijakunta, joka menetti taistelun aikana lähes 40 % kaikista miehistään sekä jokaisen rykmenttinsä komentajan. Lisäksi kenraali David Allen Russell kaatui taistelussa. Konfederaation tappiot olivat yhteensä noin 3 600 miestä eli noin 23 % kaikista joukoista, joista kadonneita tai kaatuneita oli noin 2 040. Konfederaatio menetti taistelussa kaksi kenraaliaan, Robert E. Rodesin ja Archibald C. Godwinin.


title: Kolmas Winchesterin taistelu

text: Nykyään iso osa taistelupaikoista on jäänyt Winchesterin kaupungin laajenemisen alle. Yhdysvaltain sisällissodan perintöä vaaliva Civil war trust -järjestö on kuitenkin ostanut alueelta 1,8 neliökilometrin kokoisen maa-alueen, joka on suojeltu.


title: Henning Rasmussen

text: Henning Peter Kruse Rasmussen (26. toukokuuta 1926 Viborg – 4. maaliskuuta 1997 Esbjerg) oli tanskalainen sosialidemokraattinen poliitikko, koulutukseltaan taloustieteen kandidaatti. Hän toimi Tanskan oikeusministerinä 1979–1981 ja sisäministerinä 1979–1982.


title: Henning Rasmussen

text: Rasmussenin isä oli sähkömies ja sosialidemokraattisen urheilujärjestö DUI:n (De unges idræt) puheenjohtaja ja mukana myös raittiusliikkeessä. Myös Henning-poika peri kotoa elinikäisen raittiin elämäntavan ja sosialidemokraattisen vakaumuksen. Hän valmistui taloustieteen kandidaatiksi Århusin yliopistosta 1957. Opinnot kestivät pitkään, sillä hän oli jo opiskeluaikoina tiiviisti mukana työväenliikkeessä muun muassa sosialidemokraattisen nuorisojärjestön puheenjohtajana 1944–1953 sekä työelämässä Århusin kaupungin tilasto- ja taloustoimistossa. Lukuvuoden 1953–1954 Rasmussen oli vaihto-opiskelijana englantilaisessa College for Working Men -oppilaitoksessa ja opetti sen jälkeen työväenliikkeen kansankorkeakoulussa Esbjergissä 1955–1959. Sen jälkeen hän opetti vuoden verran kansantaloustiedettä ja ulkopolitiikkaa Roskilden kansankorkeakoulussa.


title: Henning Rasmussen

text: Rasmussenin poliittinen ura alkoi Esbjergin kunnanvaltuustosta, jonka jäsen hän oli ensin 1958–1959 ja sitten 1962–1979. Hänet valittiin kansankäräjäedustajaksi kaudelle 1960–1964 ja vuonna 1964 Esbjergin pormestariksi. Vuosina 1970–1978 hän toimi Riben amtin valtuuston edustajana.


title: Henning Rasmussen

text: Vuonna 1979 Rasmussen nimitettiin Anker Jørgensenin hallituksen oikeus- ja sisäministeriksi. Hallituskauden loputtua hänet valittiin taas kansankäräjille 1981. Rasmussen jatkoi parlamentaarikkona vuoteen 1994 ja toimi 1993–1994 kansankäräjien puhemiehenä. Hän kuoli kolme vuotta myöhemmin 1997.


title: Henning Christophersen

text: Henning Christophersen (8. marraskuuta 1939 Kööpenhamina – 31. joulukuuta 2016 Bryssel, Belgia) oli tanskalainen poliitikko. Hän oli kansankäräjien parlamentaarikko 1971–1984, oikeistoliberaalisen Venstren puoluejohtaja 1978–1984, Tanskan ulkoministeri 1978–1979 sekä valtiovarainministeri ja varapääministeri 1982–1984. Sen jälkeen hän toimi EU-komissaarina ja komission varapuheenjohtajana 1985–1995 Jacques Delorsin alaisuudessa ja vastasi talous- ja valuuttakysymyksistä. Myöhemmin hän toimi konsulttina. Hän oli Kreab-viestintätoimiston osakas ja tunnettu hallitustyöskentelystään monissa yrityksissä.


title: Henning Christophersen

text: EU-komissaarina Henning Christophersen oli kymmenen Itämeren ympärysvaltion ulkoministerin kanssa perustamassa Itämeren valtioiden neuvostoa vuonna 1991. Christophersen muistetaan myös monien suomalaispoliitikkojen opastajana Suomen EU-jäsenyysneuvottelujen ja jäsenyyden alkutaipaleen vuosina.


title: Henning Christophersen

text: Christophersen valmistui valtiotieteiden kandidaatiksi vuonna 1965 ja toimi pienyritysten etujärjestön Håndværksrådetin talousosaston johtajana. 1970-luvun alussa hän toimi muun muassa koulunjohtajana ja eräiden sanomalehtien talouspäällikkönä. Vuonna 1971 hänet valittiin kansankäräjäedustajaksi, mistä alkoi hänen poliittinen uransa.


title: Astrid Henning-Jensen

text: Astrid Henning-Jensen (o.s. "Smahl", 10. joulukuuta 1914 Frederiksberg, Tanska – 5. tammikuuta 2002 Kööpenhamina) oli tanskalainen elokuvaohjaaja ja -käsikirjoittaja. Hänen tunnetuimmat elokuvansa ovat "Ypöyksin maailmassa" (Palle alene i verden, 1949) ja "Talvilapset" (Vinterbørn, 1978).


title: Astrid Henning-Jensen

text: Astrid Smahl kouluttautui näyttelijäksi ja avioitui vuonna 1938 kööpenhaminalaisessa teatterissa tapaamansa näyttelijäkollegan Bjarne Henning-Jensenin (1908–1995) kanssa. Pian Bjarne siirtyi ohjaajaksi Nordisk Film -yhtiöön, ja Astridista tuli hänen apulaisohjaajansa. Muutaman vähempimerkityksisen komediaelokuvan jälkeen heidän läpimurtoteoksensa oli Martin Andersen Nexøn viisiosaiseen romaaniin perustuva koruttoman realistinen draamaelokuva "Ditte ihmislapsi" (1949), josta tuli käännekohta koko tanskalaiselle elokuvalle. Se valittiin vuonna 2006 Tanskan kulttuurikaanoniin, samoin kuin Astrid Henning-Jensenin vuoden 1949 ohjaus "Ypöyksin maailmassa".


title: Astrid Henning-Jensen

text: Astrid Henning-Jensenin ensimmäinen oma ohjaustyö oli vuonna 1945 valmistunut 10-minuuttinen lyhytelokuva "Dansk politi I Sverige", joka kertoi Tanskan vastarintaliikkeen sotilaiden koulutuksesta Ruotsissa. Sen sanotaan antaneen vaikutteita muun muassa yhdysvaltalaiselle dokumentaristille Errol Morrisille.


title: Astrid Henning-Jensen

text: Astrid Henning-Jensen jatkoi ohjaajanuraansa vuosikymmenien ajan joko yhdessä miehensä kanssa tai yksinään. Uraan kuului useita dokumenttielokuvia, joita hän ohjasi Tanskan lisäksi Norjassa ja Sveitsissä, jossa hän työskenteli Unescolle. Hänen elokuviensa yhteisenä teemana ovat työväenluokan naiset ja lapset, jotka usein turvautuvat mielikuvitukseen selviytyäkseen ankarista oloistaan. Jotkut elokuvat käsittelivät rankkojakin teemoja kuten rintasyöpää ja kidutusta.


title: Astrid Henning-Jensen

text: Kansainvälistä huomiota Astrid Henning-Jensen saivat vuoden 1949 elokuvalla "Ypöyksin maailmassa" ja vuoden 1959 elokuvalla "Paw – poika kahdesta maailmasta" (Paw, 1959), joka oli Oscar-ehdokkaana ja sai katolisen kirkon palkinnon Cannesin elokuvajuhlilla. Vuonna 1978 tuli ensi-iltaan Dea Trier Mørchin samannimiseen, synnytyssairaalan naisista kertovaan romaaniin perustuva "Talvilapset" (1978), josta Henning-Jensen sai parhaan ohjauksen palkinnon Berliinin elokuvajuhlilla. Teinitytöstä ja bosnialaisesta maahanmuuttajamiehestä kertova "Bella min Bella" (1995), jonka Henning-Jensen ohjasi 80-vuotiaana, palkittiin myös Berliinissä.


title: Erik Henningsen

text:
Erik Ludvig Henningsen (29. elokuuta 1885 – 28. marraskuuta 1930) oli tanskalainen taidemaalari.
Hänet tunnetaan Kööpenhaminan kansanihmisiä ja katutilanteita kuvaavista laatukuvistaan.


title: Erik Henningsen

text: Erik Henningsen syntyi tukkukauppiaan pojaksi. Myös hänen veljestään Frants Henningsenistä (1850–1908) tuli tunnettu taidemaalari. Erik Henningsen oli nuorena ensin koristemaalari Adolph Hellesenin ja arkkitehti C.V. Nielsenin opissa kunnes pääsi vuonna 1873 taideakatemiaan, josta valmistui 1877.


title: Tom Clancy’s Rainbow Six: Siege

text: Tom Clancy’s Rainbow Six: Siege on Ubisoftin kehittämä ja julkaisema ensimmäisen persoonan taktinen ammuntapeli. Peli julkaistiin vuonna 2015 Xbox One:lle ja Microsoft Windowsille sekä PlayStation 4:lle. Peli kuuluu "Rainbow Six" -pelisarjaan.


title: Tom Clancy’s Rainbow Six: Siege

text: Ubisoftin omistama Blue Byte on avustanut lisäsisällön tekemisessä.


title: Tom Clancy’s Rainbow Six: Siege

text: Pelin pääpaino on "tiimipohjaisessa 5v5 moninpelissä" ja tarjoaa verrattain vähän pelattavaa yksinpelissä, joka koostuu 10 eri "Situation" tehtävästä joiden tarkoituksena on tutustuttaa pelaaja pelimekaniikkoihin sekä pelaamiseen. Kun on läpäissyt järjestyksessä kaikki 10 tehtävää, saa avattua "Article 5" tehtävän joka pelataan yhdessä 4 muun pelaajan kanssa moninpelinä. Article 5 on käytännössä pelin tarina.


title: Tom Clancy’s Rainbow Six: Siege

text: Monipelissä on 3 pelimuotoa: "Hostage", jossa Hyökkääjät yrittävät pelastaa panttivangin puolustajilta, jotka taas yrittävät estää pelastamisen, pelastamalla panttivangin hyökkääjät voittavat erän.


title: Tom Clancy’s Rainbow Six: Siege

text: "Secure Area" on pelimuoto jossa hyökkääjät yrittävät vallata huoneen puolustajilta, huoneen pitää tosin olla vapaa puolustajista jotta valtaaminen onnistuu, valtaamalla huoneen hyökkääjät voittavat erän.


title: Tom Clancy’s Rainbow Six: Siege

text: "Bomb", on pelimuoto jossa 2 pommia on asetettu ja hyökkääjien tehtävänä on asettaa koodinmurtaja pommihuoneeseen ja estää puolustajia rikkomasta sitä, jos koodinmurtaja saa tietyssä ajassa koodin murrettua ilman että puolustajat pystyvät rikkomaan sitä, voittavat hyökkääjät erän.


title: Tom Clancy’s Rainbow Six: Siege

text: Kaikissa pelimuodoissa erä päättyy jos jompikumpi tiimeistä onnistuu eliminoimaan koko vastustajan joukkueen ja täten voittaa erän. Jos aika loppuu (Rennossa pelimuodossa aikaraja on 4 minuuttia, ja kilpailullisessa 3 minuuttia), puolustajat voittavat erän.


title: Tom Clancy’s Rainbow Six: Siege

text: Monipeliä voi pelata kahdessa muodossa: Rennossa ja Kilpailullisessa, kilpailullisessa on ranking-järjestelmä jossa voi edetä voittaen pelejä.


title: Balladi Carl-Henningistä

text: Balladi Carl-Henningistä ("Balladen om Carl-Henning") on tanskalainen draamakomedia vuodelta 1969. Sen ovat käsikirjoittaneet ja ohjanneet aviopari Sven ja Lene Grönlykke. Elokuva voitti Bodil-palkinnon vuoden 1969 parhaana tanskalaiselokuvana, ja nimiroolin esittäjä Jesper Klein voitti Bodilin miespääosastaan. Elokuva osoitti lastenohjelmien hauskuttajana tunnetun Kleinin pystyvän myös vakavampiin rooleihin.


title: Balladi Carl-Henningistä

text: Elokuva on esitetty Yle TV1 -kanavalla marraskuussa 1971.


title: Balladi Carl-Henningistä

text: Carl-Henning on meijerissä työskentelevä hieman yksinkertainen nuori mies, joka hyväuskoisuuttaan joutuu kohtalokkaisiin tapahtumiin.


title: Bjarne Henning-Jensen

text: Bjarne Henning-Jensen (6. lokakuuta 1908 Kööpenhamina, Tanska – 21. helmikuuta 1995) oli tanskalainen elokuvaohjaaja ja -käsikirjoittaja, joka ohjasi 21 elokuvaa vuosien 1941 ja 1974 välillä. Hän työskenteli usein vaimonsa Astrid Henning-Jensenin kanssa, mutta molemmat tekivät elokuvia myös itsenäisesti.


title: Bjarne Henning-Jensen

text: Bjarne Henning-Jensen kouluttautui näyttelijäksi ja työskenteli teattereissa Odensessa, Århusissa ja Kööpenhaminassa, kunnes siirtyi ohjaajaksi Nordisk Film -yhtiöön. Näyttelijävaimo Astrid ryhtyi hänen apulaisohjaajakseen. Muutaman vähempimerkityksisen komediaelokuvan jälkeen heidän läpimurtoteoksensa oli Martin Andersen Nexøn viisiosaiseen romaaniin perustuva koruttoman realistinen draamaelokuva "Ditte ihmislapsi" (1949), josta tuli käännekohta koko tanskalaiselle elokuvalle. Se valittiin vuonna 2006 Tanskan kulttuurikaanoniin.


title: Bjarne Henning-Jensen

text: Vuonna 1955 Henning-Jensen ohjasi Grönlannista kertovan dokumenttielokuvan "Hvor bjergene sejler". Se voitti dokumenttisarjan pääpalkinnon Venetsian elokuvajuhlilla ja oli Oscar-ehdokkaana. Vuonna 1962 hän filmatisoi Knut Hamsunin romaanin "Pan" elokuvaksi "Lyhyt oli kesä". Hänen viimeiseksi näytelmäelokuvakseen jäi vuoden 1974 "Skipper & Co."


title: Bjarne Henning-Jensen

text: Vuodesta 1968 Henning-Jensen opetti elokuvantekoa. Elokuvauran ohella hän ohjasi myös tanskalaisissa teattereissa.


title: Henning Carlsen

text: Henning Carlsen (4. kesäkuuta 1927 Ålborg, Tanska – 30. toukokuuta 2014 Mindebog) oli tanskalainen elokuvaohjaaja, -käsikirjoittaja ja -tuottaja, joka muistetaan parhaiten dokumenttielokuvistaan ja cinéma vérité -tyylisuunnan edistäjänä. Hänen palkituin näytelmäelokuvansa on vuonna 1966 ensi-iltansa saanut, Knut Hamsunin romaaniin perustuva "Nälkä". Se oli Cannesissa ehdolla Kultainen palmu -palkinnon saajaksi, ja vuonna 2006 se valittiin mukaan Tanskan kulttuurikaanoniin.


title: Henning Carlsen

text: Vuosina 1968–1981 Carlsen toimi perinteikkään kööpenhaminalaisen Dagmar-elokuvateatterin johtajana.


title: Henning Carlsen

text: Elonet-tietokannan mukaan Henning Carlsen toimi kamera-assistenttina vuonna 1950 ensi-iltansa saaneessa suomalaisessa lyhytelokuvassa "Tukkijoella tapahtuu", ohjaus Brita Wrede ja Felix Forsman.


title: Frits Henningsen

text: Frits Henningsen (1889–1965) oli tanskalainen huonekalumuotoilija ja -puuseppä, jonka täysin käsintehdyt kalusteet tunnetaan tinkimättömästä laadustaan. Hän suunnitteli esineensä itse, mutta piti itseään enemmän huonekalupuuseppänä kuin muotoilijana.


title: Frits Henningsen

text: Henningsen toimi 22-vuotiaaksi asti oppipoikana sen ajan johtavan kalustepuusepän I. P. Mørckin verstaassa. Sen jälkeen hän kierteli ja työskenteli Saksassa, Britanniassa ja Ranskassa kunnes palasi Kööpenhaminaan 1915 ja perusti oman verstaan.


title: Frits Henningsen

text: Henningsen suosi sohvissaan ja nojatuoleissaan nahkaverhoilua ja kodikkaina pitämiään kaartuvia muotoja. Hän teki myös senkkejä ja muita pieniä säilytyskalusteita, joiden puumateriaalina hän ajalle tyypilliseen tapaan käytti trooppisia kovapuita kuten palisanteria ja mahonkia.


title: Frits Henningsen

text: Vain harvat Henningsenin suunnittelemat kalusteet pääsivät valmistukseen oman verstaan ulkopuolella. Yksi näistä oli Windsor-nojatuoli, jota Carl Hansen & Søn valmisti 70 vuotta ja otti myös Henningsenin Heritage-tuolin uustuotantoon vuonna 2013.


title: Risto Johansson

text: Risto Tapio Johansson (s. 3. helmikuuta 1948, Turku) on Itä-Suomen yliopiston sädehoidon ja onkologian emeritusprofessori. Hän valmistui lääketieteen lisensiaatiksi vuonna 1972, lääketieteen ja kirurgian tohtoriksi vuonna 1975. Vuosina 1968–1975 hän oli Turun yliopiston assistentti ja tutkija, Turun yliopistollisen keskussairaalan sädehoitoklinikan apulaislääkäri vuosina 1975–1980, erikoislääkäri vuosina 1980–1981, apulaisopettaja vuosina 1981–1983, Kuopion yliopistollisen keskussairaalan ja Kuopion yliopistollisen sairaalan sädehoidon ja syöpätautien klinikan osastonylilääkäri vuosina 1983–1988, syöpätautien klinikan ylilääkäri vuosina 1988–2011, Kuopion yliopiston sädehoidon ja onkologian professori vuodesta 1988 tai 1989 vuoteen 2009 ja Itä-Suomen yliopiston sädehoidon ja onkologian professori vuosina 2009–2011. Hän on myös johtanut Syöpäyhdistystä.


title: Ragnar Sigurðsson

text: Ragnar Sigurðsson (s. 19. kesäkuuta 1986 Reykjavik) on islantilainen jalkapalloilija, pelipaikaltaan keskuspuolustaja.


title: Ragnar Sigurðsson

text: Ragnar pelasi Islannin pääsarjaseura Fylkirissä kausien 2004–2006 aikana yhteensä 38 liigaottelua, joissa teki kaksi maalia. Seuraavat viisi kautta hän edusti ruotsalaista IFK Göteborgia. Hän teki 12 maalia pelaamissaan 125:ssä Allsvenskan-ottelussa. Hän voitti Ruotsin-mestaruuden 2007 ja Ruotsin cupin 2008. Hän pelasi Göteborgissa kolme Mestarien liigan ja neljä Eurooppa-liigan karsintaottelua.


title: Ragnar Sigurðsson

text: Ragnar Sigurðsson siirtyi 800 000 euron siirtosummalla FC Kööpenhaminaan kesällä 2011. Hän pelasi Tanskan Superliigassa kausien 2011–2014 aikana 69 ottelua, joissa teki neljä maalia. Hän voitti Tanskan cupin 2012 ja Tanskan-mestaruuden 2013. Hän pelasi kuusi ottelua Mestarien liigassa kaudella 2013–2014. Hän pelasi FC Kööpenhaminassa lisäksi seitsemän Mestarien liigan karsintaottelua ja 12 Eurooppa-liigan ottelua.


title: Ragnar Sigurðsson

text: Ragnar siirtyi Venäjän jalkapalloliigassa pelaavaan FK Krasnodariin kolmen miljoonan euron siirtosummalla tammikuussa 2014. Ensimmäisellä täydellä kaudellaan hän pelasi 26 sarjaottelua ja toisella 24. Hän on pelannut Krasnodarissa myös Eurooppa-liigan otteluita.


title: Ragnar Sigurðsson

text: Ragnar Sigurðsson pelasi Islannin alle 17-, 19- ja 21-vuotiaiden maajoukkueissa. Ensimmäisen A-maaottelunsa Islannin jalkapallomaajoukkueessa hän pelasi Kanadaa vastaan elokuussa 2007. Ensimmäisen arvokilpailujen karsintaottelunsa hän pelasi 1–1-tasapeliin päättyneessä EM-karsintaottelussa Espanjaa vastaan syyskuussa 2007. Ensimmäisen maaottelumaalinsa hän teki EM-karsintaottelussa Tšekkiä vastaan marraskuussa 2014.


title: Ragnar Sigurðsson

text: Ragnar on 9. kesäkuuta 2016 mennessä pelannut yhteensä 56 maaottelua, joissa hän on tehnyt yhden maalin. Hän on pelannut kaikkiaan 14 MM- ja 16 EM-karsintaottelua. Hän pelasi kaikki kymmenen EM-karsintaottelua Islannin selviytyessä vuoden 2016 EM-kilpailuihin.


title: Meidän safkaa

text: Meidän safkaa on ruokaohjelma, jossa pariskunta Hanna Gullichsen ja Alexander Gullichsen tekevät ruokaa saaristossa ja samalla seurataan heidän elämää Nuuksion erämaassa ja Helsingissä.


title: Petri Helo

text: Petri Tapani Helo (s. 11. joulukuuta 1975, Rauma) on ollut Vaasan yliopiston tuotantotalouden, erityisesti logististen järjestelmien professori vuodesta 2003. Hän työskentelee Seinäjoella tuotantotalouden yksikössä. Hänen tutkimuksensa koskevat toimitusketjujen hallintaa, päätöksentekojärjestelmiä ja teknistaloudellisia analyyseja. Helo valmistui kauppatieteiden maisteriksi vuonna 1997 ja väitteli kauppatieteiden tohtoriksi vuonna 2001 Vaasasta. Helo toimi vuonna 1999 Isossa-Britanniassa Cranfieldin yliopiston vierailevana tutkijana. Hän oli Vaasan yliopiston projektitutkija 1997–1999 ja yliopiston lehtori vuonna 2001. Vuodesta 2005 Helo on ollut Bangkokissa sijaitsevan Kasetsart-yliopiston vieraileva professori ja Kielin yliopiston luennoitsija, vuodesta 2014 Noswing oy:n osakas. Helo on julkaissut useita alan tieteellisiä artikkeleita ja kirjoituksia, joista osan muiden kanssa. Vuonna 2014 hän sai Tulevaisuuden tekijä -palkinnon.


title: Viitalampi

text: Viitalampi on lampi Jyväskylän Palokassa. Sen vesiala on 0,04153 neliökilometriä, kokonaisrantaviiva 0,865 km, tilavuus 88 400 m³, keskisyvyys 2,13 m, suurin syvyys 5 m ja pinnankorkeus merenpinnasta 106 m. Viitalampi laskee Tyyppälänjärveen.


title: Birkir Már Sævarsson

text: Birkir Már Sævarsson (s. 11. marraskuuta 1984 Reykjavik) on islantilainen jalkapalloilija, pelipaikaltaan puolustaja. Hän edustaa Ruotsin pääsarjassa pelaavaa Hammarby IF:ä ja kuuluu Islannin jalkapallomaajoukkueeseen.


title: Birkir Már Sævarsson

text: Birkir pelasi islantilaisessa Valurissa vuosien 2003 ja 2005–2008 aikana yhteensä 55 ottelua maan pääsarjassa. Kaudella 2004 hän pelasi 11 ottelua seuran pelatessa toisella sarjatasolla. Hän voitti Valurissa Islannin cupin 2005 ja liigamestaruuden 2007. Hän siirtyi elokuussa 2008 SK Branniin ja pelasi kauden 2014 loppuun mennessä Norjan Tippeligaenissa 168 ottelua, joissa teki 15 maalia. Kaudella 2008–2009 hän pelasi kaksi Mestarien liigan karsintaottelua ja yhden UEFA-cupin ottelun. Kaudesta 2015 hän on edustanut Hammarbytä.


title: Birkir Már Sævarsson

text: Birkir Már Sævarsson pelasi kolme ottelua Islannin alle 21-vuotiaiden maajoukkueessa. Ensimmäisen A-maaottelunsa hän pelasi 1–1-tasapeliin päättyneessä EM-karsintaottelussa Liechtensteinia vastaan kesäkuussa 2007. Hän on pelannut 9. kesäkuuta 2016 mennessä yhteensä 57 A-maaottelua. Ensimmäisen maaottelumaalinsa hän teki ystävyysottelussa Liechtensteinia vastaan kesäkuussa 2016. Hän on pelannut kaikkiaan 15 MM- ja 17 EM-karsintaottelua. Hän pelasi kahdeksan karsintaottelua Islannin selviytyessä EM-kilpailuihin 2016.


title: Oulun työväentalo

text: Oulun työväentalo (myös Oulun Työväenyhdistyksen talo) sijaitsi Oulun keskustassa Vaaran kaupunginosassa nykyisten Pakkahuoneenkadun ja Mäkelinkadun (ent. Itäinen Pitkäkatu) kulmauksessa. Jatkosodan pommituksissa vuonna 1944 tuhoutuneen rakennuksen oli suunnitellut oululainen rakennusmestari Jurvelius.


title: Oulun työväentalo

text: Vuonna 1886 perustettu Oulun työväenyhdistys hankki omistukseensa samalla tontilla sijainneen puurakennuksen 1888. Uuden kivirakenteisen työväentalon rakentaminen aloitettiin vuonna 1903 ja se vihittiin käyttöön saman vuoden marraskuussa. Talo valmistui kuitenkin vasta keväällä 1904. Talosta sai omat tilat myös Oulun Työväen Teatteri (myöh. Oulun Työväen Näyttämö), joka esitti rakennuksen vihkiäistilaisuudessa Oulusta kotoisin olleen Teuvo Pakkalan näytelmän "Tukkijoella". Jugendtyylisessä rakennuksessa oli lisäksi useita liikehuoneistoja ja siinä toimivat myös työväenyhdistyksen kirjasto sekä lukusali. Teatteri- ja juhlasali sijaitsi talon toisessa kerroksessa. Sen yläparvella varustettuun katsomoon mahtui yhteensä 700 henkeä.


title: Oulun työväentalo

text: Elokuussa 1906 Oulun työväentalossa järjestettiin SDP:n viides puoluekokous, joka muodostui käänteentekeväksi koko suomalaisen työväenliikkeen kannalta. Oulussa oli tarkoitus pitää jo vuoden 1903 puoluekokous, mutta se jouduttiin rakennustöiden keskeneräisyyden vuoksi lopulta järjestämään Forssassa. Vuonna 1907 työväentalossa aloitti toimintansa Oulun työväenopisto, joka toimi rakennuksessa vuoteen 1935 saakka.


title: Oulun työväentalo

text: Sisällissodan aikana helmikuussa 1918 työväentalon ympäristössä käytiin kiivaita taisteluja. Lopulta rakennukseen linnoittautuneet punaiset antautuivat 3. helmikuuta ja nostivat sen merkiksi valkoisen lipun työväentalon salkoon.


title: Oulun työväentalo

text: Oulun työväenyhdistyksen toiminta kiellettiin kesäkuussa 1930 ja samalla päättyi myös Oulun Työväen Näyttämön toiminta. Puoli vuotta myöhemmin rakennus pakkohuutokaupattiin ja se siirtyi Oulun Teatteritalo Oy:n omistukseen. Samalla rakennuksessa aloitti vastaperustettu Oulun Näyttämö, jonka teatteritalona työväentalo toimi aina tuhoutumiseensa vuoteen 1944 saakka.


title: Oulun työväentalo

text: Uusi työväentalo ja teatteritalo rakennettiin entiselle paikalle arkkitehti Toivo Löyskän suunnitelmien mukaan. Ensimmäinen rakennusvaihe valmistui 1948, viimeisen rakennusvaiheen harjannostajaiset pidettiin marraskuussa 1953. Uusi työväentalo puolestaan korvattiin nykyään Oulun Tetra -nimellä tunnetulla liike- ja toimistorakennuksella vuonna 1975. Rakennuksen on suunnitellut arkkitehtitoimisto Matti Hakala.


title: Henri Laurens

text: Henri Laurens (1885–1954) oli ranskalainen kuvanveistäjä. Hän loi vuoden 1915 tienoilla maalaustaiteelle rinnakkaisen monivärisen reliefityylin lähtökohtanaan Braquen analyyttinen kubismi. Sittemmin hänen aiheenaan oli naisvartalo. Hänen kuvaamansa naisvartalot ovat yleensä alastomia. Joukossa on sekä seisovia, kyykistyneitä, makaavia että vedenneitomaisia. Osa näistä hänen töistään on täysin abstrakteja. Hänen taiteessaan esiintyy hyvin paljon selkeää rakenteellisuutta, prismaattisen taitteisia muotoja sekä ornamentaalisesti käsiteltyjä yksityiskohtia. Hänen materiaaleinaan olivat ainakin kivi, puu, pronssi ja marmori.


title: Rojua, rojua

text: Rojua, rojua on viihdeohjelma, jossa Pauliina Laitinen-Littorin, Jouko Rekola ja Jari Kortesoja kiertävät eri puolilla Suomea arvioimassa tavallisten ihmisten aarteita.


title: Kenneth Latourette

text: Kenneth Latourette (1884–1968) oli yhdysvaltalainen baptistiteologi ja historioitsija, jonka erityisaloja olivat Kaukoidän, etenkin Kiinan historia, yleiset kulttuurikysymykset sekä lähetyshistoria. Hän oli vuosina 1916–1921 Denisonin yliopiston historian professori ja vuosina 1921–1953 Yalen yliopiston lähetystieteen ja itämaisen historian professori. Hän oli ensimmäinen, joka edusti sitä näkemystä, että kirkkohistoria on pohjimmaltaan kertomusta evankeliumin julistamisesta aina uusille, kansoille ja sukupolville. Latouretten pääteos on "A History of the Expansion of Christianity", joka ilmestyi ensimmäisen kerran vuosina 1937–1945 seitsemänä niteenä. Tässä kirjassa hän esittää, että kristinuskon historia on rytmikkäästi etenevää vuoksi- ja luodeaaltojen vaihtelua, jonka jokainen aalto on edellistä aaltoa korkeampi ja jokainen laskukausi edellislaskukautta vähemmän merkittävä.


title: Afrikantöyhtöhaukka

text: Afrikantöyhtöhaukka ("Aviceda cuculoides") on haukkojen heimoon kuuluva päiväpetolintu. Sen esiintymisalue on keskisessä ja itäisessä Afrikassa. Sen esiintymisalue on hyvin laaja, ja sen kannan suuruus on arvioitu kohtalaisen pieneksi tai suureksi, mutta se on vakaa, ja sitä pidetään elinvoimaisena.


title: Afrikantöyhtöhaukka

text:
Afrikantöyhtöhaukka painaa keskimäärin 277 grammaa.
Afrikantöyhtöhaukan esiintymisaluetta ovat keskisessä ja itäisessä Afrikassa Angola, Benin, Burkina Faso, Burundi, Kamerun, Keski-Afrikan tasavalta, Tšad, Kongo, Kongon demokraattinen tasavalta, Norsunluurannikko, Päiväntasaajan Guinea, Etiopia, Gabon, Gambia, Ghana, Guinea, Guinea-Bissau, Kenia, Liberia, Malawi, Mali, Mosambik, Namibia, Nigeria, Ruanda, Senegal, Sierra Leone, Somalia, Etelä-Afrikka, Sudan, Swazimaa, Tansania, Togo, Uganda, Sambia ja Zimbabwe. Sitä tavataan vaelluslintuna myös Botswanassa sekä Etelä-Sudanissa, mutta siellä sen alkuperä on tuntematon.


title: Afrikantöyhtöhaukka

text: Afrikantöyhtöhaukka ei ole kovin äänekäs, ja se elää metsien reuna-alueiden sisäosissa, mutta myös uudismetsissä ja avoimilla alueilla sekä puutarhoissa ja savanneilla 3 000 metriin saakka. Itä-Afrikkaan siirtyessään se voi majailla myös kuivahkoissa metsissä ja pensaikoissa.


title: Afrikantöyhtöhaukka

text: Hyvin laajalla alueella elävä laji on enimmäkseen paikkalintu, mutta voi joskus liikkua vuodenaikojen mukaan. Jotkut yksilöt muuttavat huhti-marraskuuksi pohjoisemmaksi Itä-Afrikkaan, etenkin Kenian rannikolle. Pesimäkauden ulkopuolella touko-elokuussa jotkut puolestaan muuttavat eteläiseen Afrikkaan, etenkin Transvaaliin Highveldiin. Satunnaisesti lajia tavataan Kaakkois-Etiopiassa. Pesimäkausi vaihtelee siten, että eteläisessä Afrikassa se osuu syys-maaliskuulle, lännessä kesä-elokuulle, Keniassa sekä maalis-kesäkuulle että marras-helmikuulle sadekauden alkamisen mukaan. Yleensä harvakseltaan ja piilottelevana esiintyvän lajin käyttäytymistä tunnetaan muutoin heikosti. Muuttoaikaan niitä saattaa nähdä enemmän.


title: Afrikantöyhtöhaukka

text: Lajin ravintona ovat lähinnä hyönteiset, matelijat ja pikkulinnut. Se vaanii yleensä saalista oksalta, mutta joskus se nappaa lentäviä hyönteisiä tai voi etsiä saalista aktiivisesti).


title: Afrikantöyhtöhaukka

text: Laji rakentaa kevyen pesän korkealle puuhun.


title: Afrikantöyhtöhaukka

text: Lajin esiintymisalue on hyvin laaja, ja sen kannan suuruus on arvioitu kohtalaisen pieneksi tai suureksi, mutta se on vakaa, ja sitä pidetään elinvoimaisena. Afrikantöyhtöhaukan uhkana ovat metsissä olevien elinalueiden häviäminen. Sitä voivat saalistaa isommat pedot. Etelä-Afrikassa sen on havaittu hukkuneen maatilojen pieniin vesisäiliöihin. Sen uhkana ovat metsien hävitys ja suuremmat pedot saalistavat sitä. Tuholaismyrkkyjen vaikutuksesta ei ole tietoa.


title: Ilulissatin lentoasema

text: Ilulissatin lentoasema (, ; ) on Grönlannin Ilulissatissa sijaitseva lentoasema. Se avattiin vuonna 1983, ja se korvasi vanhan helikopterikentän.


title: Ilulissatin lentoasema

text: Ilulissatin lentoaseman asemasta on kiistelty pitkään Grönlannissa. Sekä matkailualan että paikallishallinnon taholta on ehdotettu kiitotien pidentämistä. Lentoaseman laajentaminen on harkinnassa. Laajennuksen yhteydessä kiitotietä on tarkoitus pidentää 2 800 metrin pituiseksi, jolloin suorat lennot Euroopasta ja Pohjois-Amerikasta olisivat mahdollisia. Ilulissatista tulisi tällöin Grönlannin toinen kansainvälinen solmukohta Kangerlussuaqin lentoaseman lisäksi, tai se jopa korvaisi sen.


title: Ilulissatin lentoasema

text: Air Greenland lentää Ilulissatista ympäröivän alueen kyliin valtion tilaamia helikopterilentoja. Näillä aikataulun ulkopuolisilla lennoilla kuljetetaan enimmäkseen rahtia, mutta myös matkustajat voivat varata paikan niille. Näitä lentoja lennetään vain talvisin ja keväisin. Kesällä ja syksyllä liikenne hoidetaan laivoilla.


title: HMS Dragon (1798)

text: HMS Dragon oli Britannian Kuninkaallisen laivaston vuonna 1798 vesillelaskettu 74-tykkinen kolmannen luokan linjalaiva.


title: HMS Dragon (1798)

text: Sir William Rulen suunnittelema alus tilattiin 30. huhtikuuta 1795 Wellsiltä Rotherhithestä. Sen köli laskettiin elokuussa ja alus laskettiin vesille 2. huhtikuuta 1798.


title: HMS Dragon (1798)

text:
Aluksen aseistuksena oli 28 kappaletta tykkejä kummallakin tykkikannella, joista alemmalla oli 32-naulaisia ja ylemmällä 18-naulaisia. Lisäksi aluksen puolikannella oli neljätoista ja etukannella neljä 9 naulan tykkiä.
Alus lähti 1799 Välimerelle Sir Charles Cottonin laivasto-osaston mukana. Helmikuussa 1801 alus kuului Sir John Warrenin osastoon, joka valvoi Cadizin saartoa.


title: HMS Dragon (1798)

text: Huhtikuussa 1803 alus lähti Gibraltarilta Britteinsaarille yhdessä "HMS Alligatorin" ja varastolaiva "Prevoyanten" kanssa. Matkalla osasto havaitsi Cape St. Vincentin edustalla kaksi Ranskan laivaston linjalaivaa, jotka kuitenkin väistivät taistelua.


title: HMS Dragon (1798)

text: Alus oli vuodesta 1824 alkaen satamapalveluksessa ja vuodesta 1829 alkaen se oli merijalkaväen kasarmina Portlandissa. Alus nimettiin 1842 "HMS Fameksi" ja se romutettiin 1850.


title: Frants Henningsen

text: Frants Peter Diderik Henningsen (22. kesäkuuta 1850 Kööpenhamina – 20. maaliskuuta 1908 Kööpenhamina) oli tanskalainen taidemaalari, kuvittaja ja professori. Hänen nuorempi veljensä oli taidemaalari Erik Henningsen.


title: Frants Henningsen

text: Frants Henningsenin maalaukset kuvaavat dramaattisia tapahtumia keskiluokkaisten kööpenhaminalaisten elämässä vaikeina aikoina. Hänet nimitettiin Tanskan kuninkaallisen taideakatemian professoriksi 1887, mutta nimitys herätti vastustusta koska Henningseniä pidettiin vanhan realistisen koulukunnan perinteen jatkajana.


title: Frants Henningsen

text: Frants Henningsen kävi Borgerdyd-koulun Christianshavnissa ja opiskeli sitten C. V. Nielsenin piirustuskoulussa ja kuninkaallisessa taideakatemiassa, josta valmistui 1875. Vuosina 1877–1878 hän opiskeli Pariisissa Léon Bonnat’n johdolla ja matkusti sieltä Espanjaan yhdessä Peder Severin Krøyerin, Frans Schwartzin ja Julius Langen kanssa.


title: Frants Henningsen

text: Huolimatta opinnoistaan Bonnat’n johdolla Henningsen pitäytyi varsin perinteisessä ja huolellisessa maalaustavassa ja laajassa aihepiirissä, joka kattoi muotokuvat, laatukuvat, maisemat ja eläinaiheet. Hän oli myös nimekäs kuvittaja. Hänen maalaustaan "En Begravelse" (”Hautajaiset”, 1883) pidetään osoituksena espanjalaisen koulukunnan kuten Diego Velázquezin kaltaisesta värienkäytöstä. Henningsen tunsi tarvetta pikemminkin kohteidensa myötäelävään ymmärtämiseen kuin kaunistamiseen; tästä on esimerkkinä maalaus "Forladt. Dog ej af Venner i Nøden" (”Kaikkien hylkäämä, muttei hädässä olevien veljien”).


title: Taitoluistelun Euroopan-mestaruuskilpailut 2016

text: Vuoden 2016 taitoluistelun Euroopan-mestaruuskilpailut järjestettiin Bratislavassa, Slovakiassa 25.–31. tammikuuta 2016. Kilpailupaikkana toimi Ondrej Nepela Arena. Kilpailujen ohjelmaan kuuluivat miesten ja naisten yksinluistelu, pariluistelu ja jäätanssi.


text: Bratislavassa on järjestetty taitoluistelun EM-kisat aiemmin vuosina 1958, 1966 ja 2001.


text: Miesten yksinluistelussa Javier Fernández teki arvokisahistorian korkeimmat pisteet, 302,77.


text: Lähde


text: Suomesta EM-kisoihin nimettiin Viveca Lindfors (naisten yksinluistelu), Valtter Virtanen (miesten yksinluistelu) ja pari Cecilia Törn ja Jussiville Partanen (jäätanssi). Lindfors sai ensimmäisissä EM-kisoissaan pisteet 155,49 ja oli kahdeksas varmistaen samalla Suomen naisille toisen edustuspaikan vuoden 2017 EM-kisoihin. Törn ja Partanen sijoittuivat 15:nneksi, mikä oli jäätanssissa paras suomalaistulos yli 20 vuoteen. Virtanen oli lyhytohjelman jälkeen 26:s pistein 52,07 eikä edennyt vapaaohjelmaan.


title: Kaukalampi

text: Kaukalampi on kylä Mäntsälässä. Kylässä on noin 290 asukasta (2009). Se sijaitsee vanhan Helsinki–Lahti-tien (seututie 140) varrella noin kahdeksan kilometrin päässä Mäntsälän kirkonkylästä. Kylän läpi virtaa Mustijoki, joka levenee kylän kohdalla pieneksi lammeksi, Kaukalammeksi, jonka mukaan kylä on nimetty. Kylä jakautuu Ylikylään ja Alikylään.


title: Kaukalampi

text: Kaukalammen kylänraitti on osa 1700-luvulta peräisin olevaa Helsinki–Hollola-maantietä. Kohdassa, jossa on nykyisin huoltoasema, tie haarautui Kärkölään. Helsinki–Lahti-pikatie valmistui vuonna 1956. Vuonna 1985 sen viereen valmistui moottoriliikennetie, joka muutettiin moottoritieksi 2000-luvun alussa. Kylän halki kulkevat myös maakaasuputki ja Lahden oikorata.


title: Kaukalampi

text: Kaukalammen koulu aloitti toimintansa Yli-Sipilän talossa ja sai oman rakennuksensa vuonna 1910. Koulu on lakkautettu.


title: Kaukalampi

text: Etolan kartano sijaitsee Kaukalammella.


title: Roihu 2016

text: Roihu 2016 oli Suomen Partiolaisten seitsemäs suurleiri eli Finnjamboree, joka järjestettiin 20.–28. heinäkuuta 2016 Hämeenlinnan Evolla. Leiri oli vuotensa toiseksi suurin yleisötapahtuma Suomessa Suviseurojen jälkeen yli 17 000 osallistujallaan. Heistä noin 2 000 oli ei-partiolaisia eli niin sanottuja "ei-vielä-partiolaisia", ja yli 3 000 oli 45 eri maasta saapuneita kansainvälisiä osallistujia.


title: Johan Holm

text: Johan Holm -nimisiä henkilöitä ovat olleet:


Pyhän saksalais-roomalaisen keisarikunnan keisarillinen kruunu () oli saksalais-roomalaisten keisarien kruunu 1000-luvulta Pyhän saksalais-roomalaisen keisarikunnan hajoamiseen vuonna 1806. Kruunua käytettiin Roomalaisten kuninkaan kruunaamiseen. Roomalaisten kuningas oli titteli, jonka keisariksi valittu omaksui heti valituksi tultuaan. Kruunu valmistettiin joko 900-luvun lopussa tai 1000-luvun alussa. Monista muista kruunuista poiketen sen muoto on enemmän kahdeksankulmainen kuin pyöreä, ja se on rakennettu kahdeksasta saranoilla toisiinsa liitetystä jalokivikoristellusta kultalaatasta. Kruunun etummaisen laatan yläosassa on risti, josta lähtee kruunun etu- ja takalaatat yhdistävä kaari. Kruunua säilytetään nykyään Hofburgissa Wienissä.


title: Jaakko Kyläsalo

text: Jaakko Erkki Ilmari Kyläsalo (s. 28. huhtikuuta 1941) on suomalainen muusikko ja toimittaja. Hän oli mukana Neloset-yhtyeessä 1960-luvulla. Sittemmin hän on toimittanut ainakin televisio-ohjelmia Kuningaskuluttaja ja Vierivät kivet.


title: Lähellä totuutta

text: Lähellä totuutta on Tuohimaa-yhtyeen esikoisalbumi, joka julkaistiin syyskuussa 2015 levymerkillä Go Music! Records. Albumi äänitettiin Oulussa Mastervox Studiolla. Levyn on äänittänyt ja miksannut Kari Vähäkuopus, ja masteroinut Immu Ilmarinen.


title: Lähellä totuutta

text: Sävellys Lauri Tuohimaa, sanoitus Miia Nuutila ja sovitus Tuohimaa-yhtye, paitsi kappaleet 3 ja 7.


title: Myllyjärvi (Taka-Keljo)

text: Myllyjärvi on lampi tai pieni järvi Jyväskylän Taka-Keljossa. Sallaanoja virtaa Ylä-Sallaajärvestä pienen Myllyjärven kautta Ala-Sallaajärveen ja laskee sieltä Muuratjärveen.


title: Tuohimaa (yhtye)

text:
Tuohimaa on suomenkielistä popia ja rockia esittävä yhtye, joka perustettiin Oulussa vuonna 2014.
Yhtyeen keulahahmo ja säveltäjä on laulaja-kitaristi Lauri Tuohimaa, jonka lisäksi yhtyeeseen kuuluvat basisti Olli-Pekka Karvonen ja rumpali Antti Liimatainen. Yhtyeen sanoitukset ovat pääosin näyttelijä Miia Nuutilan tekemiä. Tuohimaa ja Nuutila tutustuivat samoissa kesäteatterituotannoissa työskentelyn kautta.


title: Tuohimaa (yhtye)

text: Tuohimaan levymerkki on oululainen Go Music! Records. Yhtyeen ensimmäinen albumi, "Lähellä totuutta", ilmestyi syyskuussa 2015. Sitä edelsivät singlet kappaleista ”Sinä kestät sen” ja ”Vapaus” keväällä 2015.


title: Breiðablik UBK (jalkapallo)

text: Breiðablik UBK on islantilainen samannimisen yleisseuran jalkapallojaosto Kópavogurin kaupungista. Sen miesten ja naisten edustusjoukkueet pelaavat maan korkeimmalla sarjatasolla.


title: Breiðablik UBK (jalkapallo)

text: Seuran miesten jalkapallon edustusjoukkue pelaa Islannin korkeimmalla sarjatasolla Úrvalsdeildissa. Vuonna 2010 seura voitti toistaiseksi ainoan Islannin-mestaruutensa. Toinen seura on ollut vuosina 2012 ja 2015. Islannin cupin seura on voittanut vuonna 2009. Islannin liigacupin Breiðablik on voittanut 2013 ja 2015.


title: Breiðablik UBK (jalkapallo)

text: Naisten joukkue on voittanut Islannin pääsarjan 16 kertaa ja Islannin cupin kymmenen kertaa.


title: Breiðablik UBK (jalkapallo)

text: Yleisseura on perustettu vuonna 1950. Seuran nimi juontuu norjalaisesta mytologiasta, jossa Breiðablik on Balderin kotipaikka. Seuran kannattajia kutsutaan nimellä "blikar", joka tarkoittaa loistavaa tai välkkyvää. Jalkapallojaosto perustettiin seitsemän vuotta seuran perustamisen jälkeen vuonna 1957. Ensimmäisen ottelunsa Breiðablik pelasi 12. kesäkuuta 1957 Þróttur Reykjavíkia vastaan. Breiðablik hävisi ottelun 1–0. Aluksi seura pelasi alemmilla sarjatasoilla, mutta vuonna 1971 se nousi ensimmäisen kerran pääsarjaan. Samana vuonna Breiðablik selvisi cupin loppuotteluun, mutta hävisi Víkingur Reykjavíkille 1–0. Seura pelasi tämän jälkeen kolme kautta pääsarjassa, kunnes putosi takaisin sarjatasoa alemmas. Seuraavina vuosikymmeninä Breiðablik pelasi sekä pääsarjassa että 1. divisioonassa, kunnes vuodesta 2006 lähtien se on pelannut jälleen pääsarjassa.


title: Breiðablik UBK (jalkapallo)

text: Vuonna 2008 Islannin talouden romahdettua Breiðablik menetti useita sponsoreita, mutta Gylfi Sigurðssonin myynti Readingiin toi seuralle runsaasti varallisuutta. Vuonna 2009 Breiðablik voitti ensimmäisen kerran Islannin cupin. Cupin voitto takasi Breiðablikille ensimmäisen kerran pääsyn eurooppalaisten seurajoukkueiden kansainväliseen sarjaan, kun se pääsi seuraavan kauden Eurooppa-liigan toiselle karsintakierrokselle. Skotlantilainen Motherwell FC voitti kummatkin osaottelut 1–0, joten Breiðablik putosi heti ensimmäisellä kierroksella. Breiðablik voitti ensimmäisen kerran Islannin mestaruuden vuonna 2010. Kauden paras maalintekijä Alfreð Finnbogason valittiin kauden parhaaksi pelaajaksi. Pääsarjan mestaruus toi paikan Mestarien liigan toiselta karsintakierrokselta. Mestarien liigassa Breiðablik kohtasi Norjan mestarin Rosenborgin, joka voitti kotiottelunsa 5–0. Breiðablikin 2–0 kotivoitto ei riittänyt jatkopaikkaan, vaan Rosenborg meni jatkoon yhteismaalein 5–2. Liigassa seura sijoittui kuudenneksi.


title: Breiðablik UBK (jalkapallo)

text: Ennen vuoden 2012 kautta Breiðablik voitti Reykjavikin ulkopuolisten seurojen turnauksen. Seura oli myynyt edellisen kauden parhaan maalintekijän Kristinn Steindórssonin sekä Guðmundur Kristjánssonin. Huonosta alkukaudesta huolimatta Breiðablik sijoittui sarjassa toiseksi. Tämä takasi paikan seuraavan vuoden Eurooppa-liigan ensimmäiselle karsintakierrokselle. Ensimmäisellä karsintakierroksella se kohtasi andorralaisen FC Santa Coloman, jonka Breiðablik voitti yhteismaalein 4–0. Seuraavalla karsintakierroksella se voitti itävaltalaisen Sturm Grazin yhteismaalein 1–0. Kolmannella karsintakierroksella kazakstanilainen FK Aktobe voitti Breiðablikin rangaistuspotkukilpailussa. Sarjassa seura sijoittui lopulta neljänneksi. Vuonna 2014 Breiðablik sijoittui seitsemänneksi. Kaudella 2015 se sijoittui toiseksi kaksi pistettä liigan voittaneesta FH:sta.


title: Breiðablik UBK (jalkapallo)

text: Korkeimpaan sarjaan viitataan "pääsarjana", toiseksi korkeimpaan "1. divisioonana" ja kolmanneksi korkeimpaan "2. divisioonana".


title: Breiðablik UBK (jalkapallo)

text: Breiðablikin maalit aina ensin.


title: Breiðablik UBK (jalkapallo)

text:
"Tilanne 25. tammikuuta 2016""Tilanne 25. tammikuuta 2016"
Vahvennetut ovat edelleen aktiivisia pelaajia.
"Tilanne 25. tammikuuta 2016"
Vahvennetut ovat edelleen aktiivisia pelaajia.
Naisten seurajoukkue on voittanut Islannin pääsarjan kuusitoista kertaa. Islannin cupin se on voittanut kymmenen kertaa. Se on pelannut useana vuonna naisten mestarien liigassa. Parhaimmillaan se on päässyt puolivälieriin kaudella 2006-2007, jolloin se hävisi Arsenalille yhteismaalein 9–1.


title: Breiðablik UBK (jalkapallo)

text:
"Tilanne 25. tammikuuta 2016""Tilanne 25. tammikuuta 2016"
Vahvennetut ovat edelleen aktiivisia pelaajia.


title: Breiðablik UBK (jalkapallo)

text:
"Tilanne 25. tammikuuta 2016"
Vahvennetut ovat edelleen aktiivisia pelaajia.


title: Breiðablik UBK (jalkapallo)

text: Breiðablik pelaa kotiottelunsa Kópavogsvöllurissa. Stadion valmistui 1975, ja sitä laajennettiin vuonna 2009. Stadionille mahtuu 5 501 katsojaa ja istumapaikkoja on 1 869.


title: Yhdysvaltain sotaministeri

text: Yhdysvaltain sotaministeri (, ennen itsenäistymistä "Secretary at War") oli Yhdysvalloissa vuoteen 1947 asti käytössä ollut ministerinvirka. Sotaministerin tehtävänä oli johtaa Yhdysvaltain sotaministeriötä, joka vastasi aluksi kaikista Yhdysvaltain sotilasasioista. Sotaministeriön tehtäviä karsittii kuitenkin jo vuonna 1789, kun laivastoon liittyvät asiat siirrettiin uudelle Yhdysvaltain laivastoministeriölle. Sotaministerin nimitti Yhdysvaltain presidentti senaatin suostumuksella.


title: Yhdysvaltain sotaministeri

text: Sotaministerin virka lakkautettiin vuonna 1947, kun sodankäyntiin liittyviä ministerinvirkoja uudistettiin. Sotaministerin tilalle tulivat armeijaministeri ja ilmavoimaministeri. Vuonna 1949 armeija-, ilmavoima- ja laivastoministerit luopuivat paikastaan presidentin kabinetissa, jossa niitä siitä eteenpäin on edustanut yhteisesti Yhdysvaltain puolustusministeri.


title: Ahtisaari (sukunimi)

text: Ahtisaari on suomalainen sukunimi. Tunnettuja nimenkantajia:


title: Arken

text: Arken on nykytaiteen museo Tanskan Ishøjssä, noin 15 kilometriä Kööpenhaminasta etelään.


title: Arken

text: Meren äärellä Køgenlahdella sijaitsevan museon on suunnitellut Søren Robert Lund, ja se avattiin maaliskuussa 1996 osana Euroopan kulttuuripääkaupunkivuotta Kööpenhaminassa. Rakennus on haaksirikkoutuneen purjelaivan näköinen, ja sen kokoelma koostuu tanskalaisesta, pohjoismaalaisesta ja kansainvälisestä taiteesta vuodesta 1945 eteenpäin. Kokoelmiin kuuluvien teosten tekijöihin kuuluvat muun muassa Damien Hirst, Olafur Eliasson, Shirin Neshat, Wolfgang Tillmans sekä tanskalais-norjalainen työpari Ingar Dragset ja Michael Elmgreen.


title: Arken

text: Arkenissa kiinnitetään erityistä huomiota lasten ja nuorten kohtaamiseen kuvataiteen kanssa. Museon perusajatuksena on auttaa lapsia ymmärtämään taidetta ja antaa lasten kohdata taide samoin ehdoin kuin museon muiden vierailijoiden.


title: Arken

text: Taidemuseo jakaa vuosittain sadan tuhannen Tanskan kruunun arvoista Arken-taidepalkintoa nykytaiteen tekijöille.


title: Dea Trier Mørch

text: Dea Trier Mørch (9. joulukuuta 1941 – 26. toukokuuta 2001) oli tanskalainen graafikko ja kirjailija. Hänen tuotannostaan on suomennettu vuonna 1977 ilmestynyt, synnytyssairaalan naisista kertova esikoisromaani "Talvilapset" (Otava 1977, suom. Pirkko Talvio-Jaatinen, ISBN 951-1-04442-7). Sen pohjalta Astrid Henning-Jensen ohjasi samannimisen elokuvan, joka sai ensi-iltansa 1978.


title: Dea Trier Mørch

text: Dea Trier Mørch syntyi Kööpenhaminassa arkkitehti Ibi Trier Mørchin tyttärenä. Hän opiskeli 16-vuotiaasta alkaen Tanskan taideakatemiassa ja piti esikoisnäyttelynsä 1961. Hän jatkoi taideakatemiassa vuoteen 1964 asti ja teki sitten jatko-opintoja Varsovan, Krakovan, Belgradin, Leningradin ja Prahan kuvataidekouluissa. Hän aloitti abstrakteista aiheista mutta kehitti tyyliään vähitellen kohti realismia. Hän oli jäsenenä Tanskan kommunistipuolueessa sekä vasemmistolaisessa Røde Mor -taiteilijaryhmässä yhdessä silloisen elämänkumppaninsa, viihdemuusikko Troels Trierin kanssa. Heillä on kolme lasta, joista Tobias Trier tunnetaan muusikkona.


title: Dea Trier Mørch

text: Litografioita tekevänä taidegraafikkona Dea Trier Mørchin tyyli on hyvin pelkistettyä, ja samaa luonnehdintaa on käytetty hänen proosastaan. Hänen kirjansa ovat saavuttaneet yleisöä myös perinteisten kirjallisuudenharrastajien ulkopuolella.


title: Dea Trier Mørch

text: "Talvilasten" ohella Trier Mørchin muita kirjoja ovat "Sørgmunter realisme" (1968), "Kastaniealleen" (1978), "Den indre" (1980) ja "Aftenstjernen" (1982).


title: Turtles-mutanttikilpikonnat (10. tuotantokausi)

text: Teini-ikäisten mutanttininjakilpikonnien 10.kauden jaksokuvaukset. Viimeisen kauden aikana Turtlesien suosio katsojien keskuudessa oli hiipumassa.


title: Ditte ihmislapsi

text: Ditte ihmislapsi ("Ditte menneskebarn") on tanskalainen elokuva vuodelta 1946. Sen on Martin Andersen Nexøn samannimisen romaanin pohjalta käsikirjoittanut ja ohjannut Bjarne Henning-Jensen. Apulaisohjaajana toimi hänen vaimonsa Astrid Henning-Jensen.


title: Ditte ihmislapsi

text: Elokuva kertoo aviottomana lapsena syntyneestä maalaistytöstä, josta itsestäänkin tulee yhteisön hyljeksimä aviottoman lapsen yksinhuoltaja.


title: Ditte ihmislapsi

text: "Ditte ihmislapsi" oli pääpalkintoehdokkaana Venetsian elokuvajuhlilla 1947. Vuonna 2006 "Ditte ihmislapsi" valittiin yhtenä kymmenestä elokuvasta Tanskan kulttuurikaanoniin.


title: Idiootit

text: Idiootit ("Idioterne") on Lars von Trierin käsikirjoittama ja ohjaama tanskalainen elokuva vuodelta 1998. Se on valmistumisjärjestyksessä toinen yksinkertaisia toteutuskeinoja korostaneessa Dogma 95 -elokuvien sarjassa; ensimmäinen oli Thomas Vinterbergin "Juhlat" (1998). Vuonna 2006 "Idiootit" valittiin Tanskan kulttuurikaanoniin.


title: Idiootit

text: "Idiootit" on ensimmäinen elokuva von Trierin niin sanotussa ”kultaisen sydämen trilogiassa”, jonka myöhemmät elokuvat ovat "Breaking the Waves" (1996) ja "Dancer in the Dark" (2000). Se on myös yksi maailman ensimmäisistä digitaalisilla videokameroilla kuvatuista elokuvista.


title: Idiootit

text: Dokumenttimaisen koruttomasti kuvatussa elokuvassa joukko ylemmän keskiluokan nuoria haluaa löytää sielussaan asustavan ”sisäisen idiootin”, joka heidän mielestään on porvarillisen yhteiskunnan tukahduttama. Rikkoakseen rajoja nuoret uhmaavat käyttäytymisnormeja: kun ihminen on idiootti, hän saa heitellä ravintolassa ruokaa ja pääsee uimahallissa toisen sukupuolen suihkuhuoneeseen. Jossain vaiheessa leikki päättyy ja todellinen kapina alkaa. Nuoret alkavat huijata rahaa herkkäuskoisilta ja jopa uhmata Helvetin enkeleitä vähämielisissä rooleissan. Kun ryhmän johtaja (Jens Albinus) vaatii jäseniä sekoilemaan myös kotona ja työpaikalla, ryhmän into alkaa hiipua.


title: Tiedon puu

text: Tiedon puu ("Kundskabens træ") on Nils Malmrosin käsikirjoittama ja ohjaama tanskalainen nuorten draamaelokuva vuodelta 1981. Väljästi Malmrosin omaan nuoruuteen perustuva tarina on yksi Tanskan kulttuurikaanoniin vuonna 2006 valitusta elokuvasta.


title: Tiedon puu

text: Elokuva seuraa murrosikäisiä koululaisia 1950-luvun lopun Århusissa. Nuoret varttuvat 7-luokkalaisista 9-luokkalaisiksi. Elokuvan päähenkilö on luokan kaunein ja varhaiskypsin tyttö Elin, joka aiheuttaa muissa tytöissä kateutta ja pojissa epävarmuutta. Toinen päähenkilö on tyttöjen suosima luokan johtajapoika Niels-Ole, joka ei kiinnostu omanikäisistään vaan ihastuu alemmalla luokalla olevaan nättiin Maj-Brittiin.


title: Tiedon puu

text: "Tiedon puuta" kuvattiin kahden vuoden aikana niin, että elokuvan päähenkilöt varttuvat oikeasti 13-vuotiaista 15-vuotiaiksi.


title: Tiedon puu

text: Suomessa "Tiedon puu" sai ensi-iltansa neljä vuotta valmistumisensa jälkeen, 23. elokuuta 1985 Helsingin Bio Illusionissa. Se sai maassa vain 755 katsojaa.Yle TV2 on esittänyt sen 19. lokakuuta 1986. Mikael Fräntin mielestä "Tiedon puu" on pieni mestariteos ja Malmrosin ehjin ja kypsin elokuvatyö. "Video-oppaassa" vuodelta 1994 Bello Romano kutsuu elokuvaa sivistyneeksi, lyyriseksi ja vaatimattomaksi etenkin verrattuna yhdysvaltalaisiin samoja teemoja käsitteleviin teinielokuviin. Hän antaa "Tiedon puulle" kolme tähteä viidestä, mikä vastaa sanallista arviota ”hyvä”.


title: Tiedon puu

text: Kuvaaja Jan Weincke sai vuonna 1983 Bodil-palkinnon "Tiedon puun" ja Bille Augustin "Zappa"-elokuvan kuvauksesta.


title: Tiedon puu

text: Vuonna 2006 elokuva otettiin yhtenä kahdestatoista elokuvasta mukaan Tanskan kulttuurikaanoniin.


title: Tiedon puu

text: Vuonna 2009 Malmros toi ensi-iltaan "Tiedon puun" eräänlaisen jatko-osan "Kærestesorger", jossa hän kuvasi lukioikäisiä näyttelijöitään kahden vuoden aikana.


title: Valamis

text: Valamis (aiemmin Arcusys Oy) on vuonna 2003 perustettu suomalainen teknologiayritys, joka on erikoistunut digitaaliseen oppimiseen ja työvoiman kehittämiseen. Valamiksen pääkonttori sijaitsee Joensuussa, jonka lisäksi sillä on toimipisteet Helsingissä, Oulussa ja Lappeenrannassa, sekä Venäjän Petroskoissa, Bostonissa Yhdysvalloissa, Saksan Wiesbadenissa, sekä Englannissa, Lontoossa. Valamiksen liikevaihto vuonna 2018 maaliskuun lopussa päättyneellä tilikaudella oli 12 miljoonaa euroa ja työntekijöitä yhtiöllä on yli 180.


title: Valamis

text: Valamis perustettiin vuonna 2003 nimellä Arcusys.


title: Valamis

text: Yrityksen alkuvuosien kasvu pohjautui suuryritysten alihankkijana toimimiseen. Valamis teki järjestelmiä teollisuuden käyttöön. Vuonna 2007 tekninen kehitys alkoi olla aiempaa voimakkaampaa, ja tuolloin alkoi yrityksen yhteistyö korkeakoulujen kanssa.


title: Valamis

text: Vuonna 2008 alkanut lama toi mukanaan haasteita, sillä lähes kaikkien yrityksen asiakkaiden liiketoiminta hiljeni. Yrityksen oli alettava tarkastella toimintaa eri tavalla, ja se päätti tarjota palveluja kaupungeille ja terveydenhuollolle.


title: Valamis

text: Yrityksen toiminta laajeni maantieteellisesti vuonna 2010, kun yritys avasi toimiston Helsinkiin. Saman vuoden lopulla Valamis perusti yksikön myös Petroskoihin. Vuonna 2012 yritys osti oululaisen ohjelmistopalveluyritys Fudeco Oy:n ja laajensi toimintaansa Ouluun. Vuonna 2015 Valamis perusti toimipisteen Lappeenrantaan sekä tytäryhtiön Bostoniin.


title: Valamis

text: Vuonna 2016 yrityksen palvelutarjonta laajeni entisestään sen ostaessa ennakoivaan analytiikkaan erikoistuneen OlapCon Oy:n. Yrityskaupan myötä vuonna 2006 perustetun OlapConin henkilöstö siirtyi osaksi Valamista, kasvattaen yrityksen kokonaishenkilöstömäärän yli 130 ammattilaiseen.


title: Valamis

text: Vuonna 2017 Valamis jatkoi kansainvälistä kasvuaan avaamalla tytäryhtiön Saksan Wiesbadeniin. Myöhemmin samana vuonna yritys perusti toimipisteen myös Englantiin, Lontooseen.


title: Valamis

text: 16. toukokuuta 2018 Arcusys vaihtoi nimensä Valamikseksi.


title: Valamis

text: Valamiksen pääkonttori sijaitsee Joensuussa, jonka lisäksi sillä on toimipisteet Oulussa, Helsingissä, Lappeenrannassa, Petroskoissa, Bostonissa, Lontoossa ja Wiesbadenissa. Toimipisteissä työskentelee yhteensä yli 180 henkilöä. Yrityksen toimitusjohtaja on Jussi Hurskainen ja puheenjohtaja Matti Olavi Kurki.


title: Valamis

text: Vuonna 2015 yrityksen liikevaihto oli 6 574 000 euroa ja liikevoitto 1 137 000 euroa. Vuonna 2011 vastaavat luvut samassa järjestyksessä olivat 1 039 086 euroa ja 127 878 euroa. Yhtiön omavaraisuus vuonna 2015 oli 48 %.


title: Valamis

text: Vuonna 2017 yrityksen liikevaihto oli 9,8 milj.euroa ja liikevoitto 1,5 milj. euroa. Vuonna 2016 vastaavat luvut samassa järjestyksessä olivat 7,3 milj. euroa ja liikevoitto 0,7 milj.euroa. Yhtiön omavaraisuus vuoden 2017 tilinpäätöksessä oli 47 %. Tytäryhtiöiden nimet ova Valamis Inc, Valamis Deutschland GmbH, Valamis Group Ltd, Valamis Consulting Oy ja OOO Valamis Russia.


title: Valamis

text: Yrityksen päätuote on Valamis-oppimisympäristö. Valamis on avoimen lähdekoodin oppimisratkaisu, joka toimii esimerkiksi ilmiöpohjaisen oppimisen välineenä.


title: Valamis

text: Yritys tarjoaa myös avoimen lähdekoodin ratkaisuja, perustuen erityisesti avoimen lähdekoodin Liferay-portaaliin. Liferay myönsi Valamikselle virallisen Liferay Platina -kumppanuuden, joka on kumppanuustasoista korkein. Valamiksen keskeisiä osaamisalueita ovat myös analytiikkaosaaminen, data science, business intelligence (BI) ja design.


title: Valamis

text: Valamis aloitti vuonna 2015 yhteistyön Yhdysvaltain avaruushallinto NASA:n kanssa. Yhteistyön tarkoituksena on luoda uusi, globaali oppimisympäristö korkeakoulujen opiskelijoille, eri tieteenalojen tutkijoille, astronauteille ja avaruustutkimuksesta kiinnostuneille nuorille. Oppimisympäristöä on alettu testata tutkimus- ja koulutusohjelmassa Epic Challengessa, joka alkoi vuonna 2015 Joensuusta, mutta on levinnyt jo Suomen sisällä useille paikkakunnille. Epic Challenge on koulutusohjelma, jonka avulla eri koulutusalojen ja -tasojen opiskelijat innovoivat muun muassa mahdollisuuksia asuttaa Mars-planeetta. NASA:n vetämä tutkimusohjelma otti Valamis-oppimisalustan käyttöönsä laajetessaan Suomeen, vuonna 2015. Ajatuksena on uudistaa ja laajentaa NASAn Epic Challence -koulutusohjelmaa.


title: Valamis

text: Yrityksen pääkohderyhmään kuuluvat keskisuuret ja suuret organisaatiot julkisella sekä yksityisellä sektorilla. Yksityisen sektorin puolella asiakkaisiin lukeutuvat muun muassa NASA Epic Challenge, Phillips-Medisize, THL, Tornator, Liikennevirasto, Puolustusvoimat, Silta Oy ja SOL Palvelut Oy.


title: Valamis

text: Vuonna 2018 Valamis nimettiin Gartnerin Market Guide for Corporate Learning Suites -oppaaseen sekä nopeimmin kasvavien yritysten Inc. 5000 -listalle.


title: Valamis

text: Vuonna 2017 Valamikselle (ennen Arcusys) myönnettiin Suomen yrittäjien Valtakunnallinen yrittäjäpalkinto. Valamis saavutti myös kultaa Brandon Hall Groupin vuoden 2017 Excellence Awards -kilpailun "Learning Technology" -kategoriassa ja pronssia "Best Advance in Unique Learning Technology" -kategoriassa.


title: Valamis

text: Vuonna 2016 yritys voitti kehittämällään Valamis-oppimisympäristöllä merkittävän Brandon Hall Groupin hopeapalkinnon "Best Advance in Unique Learning Technology" -kategoriassa.


title: Valamis

text: Valamis (tuolloin Arcusys) listattiin vuonna 2015 Euroopan parhaiden työpaikkojen joukkoon. Great Place to Work Institute listaa sata Euroopan parasta työpaikkaa ja Valamis sijoittui sijalle 30 pk-yritysten sarjassa. Valamis oli listalla mukana myös edellisenä vuonna, jolloin se sijoittui 22. sijalle. Vuonna 2015 tutkimukseen osallistui yli 2300 yritystä 19 Euroopan maasta. Yritys palkittiin vuonna 2015 Great Place to Work -gaalassa Suomen neljänneksi parhaana työpaikkana. Great Place to Work Finland on listannut 13 vuoden ajan Suomen parhaat työpaikat. Valamis on sijoittunut listalle kolmena peräkkäisenä vuonna. Vuonna 2014 yritys sijoittui niin ikään neljännelle sijalle ja vuonna 2013 yhdenneksitoista.


title: Valamis

text: Valamis saavutti Maakunnan Vahvimman Yrityksen tittelin vuonna 2015. Suomen Asiakastiedon kokoama raati valitsin Valamiksen Pohjois-Karjalan Vahvimmaksi Yritykseksi. Palkitut valittiin suomalaisten pk-yritysten joukosta ja valinnat ratkaisi yrityksen pitkäaikainen taloudellinen menestys.


title: Valamis

text: Vuonna 2015 Valamis sijoittui sijalle 21. Deloitten Techonology Fast 50 -listalla. Deloitten Technology Fast 50 Finland -ohjelma listaa 50 nopeimmin kasvanutta teknologiayritystä Suomessa.


title: Valamis

text: Vuonna 2012 Valamiksen Jussi Hurskainen ja Janne Hietala palkittiin Suomen yrittäjien valtakunnallisella Vuoden nuori yrittäjä -palkinnolla.


title: Kupari(I)bromidi

text: Kupari(I)bromidi eli kuprobromidi (CuBr) on kupari(I)- ja bromidi-ionien muodostama epäorgaaninen ioniyhdiste. Yhdistettä käytetään katalyyttinä orgaanisen kemian synteeseissä.


title: Kupari(I)bromidi

text: Huoneenlämpötilassa kupari(I)bromidi on puhtaana valkoista kiteistä ainetta, mutta sen väri on usein vihertävä tai sinertävä johtuen osittaisesta hapettumisesta. Aine ei liukene veteen (K 4,2·10), eikä useisiin orgaanisiin liuottimiin, mutta liukenee dimetyylisulfidiin, ammoniakkiin sekä happoliuoksiin.


title: Kupari(I)bromidi

text: Kupari(I)bromidilla on useita kidemuotoja. Alle 385 °C:n lämpötilassa kiderakenne muistuttaa sinkkisulfidin mineraalin sfaleriitin kiderakennetta ja 385–470 °C:n välillä rakenne on wurtsiittimineraalin kaltainen. Tämän jälkeen kuumennettaessa rakenne muuttuu jälleen ja muistuttaa natriumkloridin kiderakennetta. Tämä rakenne on stabiili kupari(I)bromidin sulamispisteeseen asti. Kupari(I)bromidi on puolijohde.


title: Kupari(I)bromidi

text: Kupari(I)bromidia voidaan valmistaa kuumentamalla kupari(II)bromidia, pelkistämällä kuparisulfaattiliuosta metallisen kuparin tai rikkidioksidin avulla natriumbromidin läsnä ollessa tai liuottamalla kuparia vetybromidin eetteriliuokseen ja hydrolysoimalla muodostuva tuote.


title: Kupari(I)bromidi

text: Kupari(I)bromidia käytetään katalyyttinä orgaanisen kemian synteeseissä. Sitä käytetään katalyyttinä muun muassa diatsoniumsuolojen valmistuksessa sekä kytkentäreaktioissa. Yhdisteestä valmistetaan myös organokupariyhdisteitä.


title: Brooklyn (elokuva)

text: Brooklyn on vuonna 2015 ensi-iltansa saanut historiallinen draamaelokuva, jonka on ohjannut John Crowley. Sen on käsikirjoittanut Nick Hornby kirjailija Colm Tóibínin samannimisen romaanin pohjalta. Sen pääosissa ovat Saoirse Ronan, Emory Cohen, Domhnall Gleeson, Jim Broadbent ja Julie Walters. Elokuva sijoittuu vuoteen 1952 ja kertoo nuoren irlantilaisnaisen maahanmuutosta Brooklyniin.


title: Brooklyn (elokuva)

text: "Brooklyn" sai ensi-iltansa Sundancen elokuvajuhlilla 26. tammikuuta 2015. Elokuva sai kolme Oscar-ehdokkuutta parhaasta elokuvasta, naispääosasta ja sovitetusta käsikirjoituksesta.


title: Brooklyn (elokuva)

text: Vuonna 2016 "Brooklyn" äänestettiin BBC:n kyselyssä tämän vuosisadan 50 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: The Liar

text: The Liar on vuonna 2009 perustettu helsinkiläinen rockyhtye. Bändi on julkaissut yhden täyspitkän levyn.


title: The Liar

text: Laulaja-kitaristi Eero Mämmi ja rumpali Timo Halonen perustivat yhtyeen vuonna 2009. Basisti Ville ”VV” Virtanen liittyi mukaan myöhemmin. Yhtyeen ensimmäinen albumi "Hard Times, Happy Lives" julkaistiin keväällä 2012. Albumilta julkaistiin kaksi singleä ja videota kappaleista "Bad Excuse" ja "Man Over Board".


title: The Liar

text:
Kolmikko etsi kauan toista kitaristia, basso- ja kitarateknikko Mika Kivi (Grendel) liittyi yhtyeen riveihin 2013.
Neljähenkisen miehistön ensimmäinen julkaisu oli video ja single kappaleesta "Free Ride" keväällä 2014. Saman vuoden kesän aikana Halonen jätti yhtyeen, jonka jälkeen rumpaliksi tuli muun muassa Collarbonessa soittanut Janne Sivunen.


title: The Liar

text: Vuoden 2016 alussa The Liar työstää uutta materiaalia seuraavalle albumille, josta on julkiastu syksyllä 2015 EP "The Liar".


title: Nuit de folie

text: Nuit de folie on ranskalaisen popduon Début de Soiréen (William Picard ja Sacha Goëller) vuonna 1988 julkaistu kappale. Se oli heidän debyyttisinglensä albumilta "Jardins d'enfants" ja julkaistiin kesäkuussa 1988. Siitä tuli Ranskassa vuoden kesähitti, ja se oli listakärjessä yli kaksi kuukautta. Kappale julkaistiin myöhemmin uudelleen remiksattuna versiona, mutta se ei enää menestynyt.


title: Nuit de folie

text: Vuoden 1988 singlejulkaisu nousi muutamassa viikossa Ranskan singlelistan kymmenen parhaan joukkoon, jossa se pysyi yhteensä 22 viikkoa ja yhdeksän perättäistä viikkoa listan kärjessä. Sitä myytiin Ranskassa yli miljoona kappaletta, ja se sai platinalevyn. Se oli vuoden 1988 myydyin single Ranskassa.


title: Strætó bs.

text: Strætó bs. on islantilainen julkisomisteinen linja-autoyhtiö, joka vastaa Reykjavíkin sekä muiden Höfuðborgarsvæðiðin alueen kuntien kaupunkibussien liikennöinnistä. Yhtiö liikennöi myös muutamia kaukoliikenteen reittejä.


title: Strætó bs.

text: Strætó perustettiin 1. heinäkuuta 2001 Reykjavíkissä liikennöineen Strætisvagnar Reykjavíkurin (SVR) sekä muualla pääkaupunkiseudulla toimineen Almenningsvagnarin (AV) yhdistyessä. SVR perustettiin vuonna 1931, ja kaupungin omistukseen se siirtyi vuonna 1944.


title: Strætó bs.

text: Strætó liikennöi arkipäivisin kuutta runkolinjaa 15 minuutin vuorovälein, ja yhteensä linjoja on pääkaupunkiseudulla 28 kappaletta. Suurimat terminaalit sijaitsevat Reykjavíkin ydinkeskustan itälaidalla Hlemmurissa sekä keskustan Lækjartorgilla.


title: Pentti Suomela

text: Pentti Martin Suomela (21. syyskuuta 1917 Turku – 14. heinäkuuta 2016 Helsinki) oli suomalainen diplomaatti, koulutukseltaan filosofian maisteri. Hän oli ulkoasiainministeriössä neuvotteleva virkamies 1963–1965, poliittisen osaston päällikkö 1965, suurlähettiläs Oslossa 1966–1972, Bukarestissa 1972–1976 ja Pekingissä 1976–1984.


title: Eino Suova

text: Eino Alpo Suova (3. elokuuta 1895 Maaria – 27. syyskuuta 1960 Helsinki) oli suomalainen lehdistöntutkija. Hän oli Yhteiskunnallisen korkeakoulun ensimmäinen lehdistöopin professori 1956–1960. Hän kehitti suomalaista lehdistökoulutusta.


title: Eino Suova

text: Suova kirjoitti ylioppilaaksi 1914, valmistui filosofian kandidaatiksi 1932 ja väitteli filosofian tohtoriksi 1953. Hän työskenteli vuosina 1915–1930 "Turun Sanomissa", muun muassa toimitussihteerinä, vuosina 1931–1932 "Turun ylioppilaslehden" päätoimittajana ja vuosina 1941–1944 "Vapaan Työn" päätoimittajana. Vuosina 1933–1939 hän työskenteli "Nykysuomen sanakirjan" toimitustyössä. Yhteiskunnalliseen korkeakouluun Suova palkattiin aluksi sanomalehtiopin lehtoriksi, ja hänet nimitettiin saman alan dosentiksi vuonna 1954 ja professoriksi 1956.


title: Eino Suova

text: Suovan puoliso oli vuodesta 1920 päätoimittaja Maija Suova.


title: I Believe I Can Fly

text: I Believe I Can Fly on yhdysvaltalaisen laulaja-lauluntekijä R. Kellyn 26. marraskuuta 1996 julkaistu kappale, joka kuuluu myös Space Jam -elokuvan soundtrackille. Genreltään I Believe I Can Fly on R&B:tä, soulia ja gospelia. Kappaleen on tehnyt Kelly itse.


title: I Believe I Can Fly

text: Kappale on R. Kellyn tunnetuin kappale, ja siitä on tehty monia erilaisia versioita ja parodioita. Singlelistojen kärkeen I Believe I Can Fly nousi yhdeksässä maassa. Rolling Stonen historian 500 parasta musiikkikappaletta käsittävällä listalla I Believe I Can Fly oli sijalla 406.


title: Jost Capito

text: Jost Capito (s. 29. syyskuuta 1958 Neunkirchen) on saksalainen autourheiluvaikuttaja, joka toimii rallin MM-sarjassa kilpailevan Volkswagen Motorsportin tallipäällikkönä ja Formula 1 -sarjassa kilpailevan McLarenin toimitusjohtajana.


title: Jost Capito

text: Capito toimi vuosina 1998–2001 Sauberin Formula 1 -tallin operativiisena johtajana. Hän on työskennellyt johtotehtävissä myös automerkki Fordin Euroopan jaostossa. Vuodesta 2013 alkaen Capito on toiminut rallin MM-sarjan Volkswagen Motorsportin tallipäällikkönä. Hän on johtanut tallin joka kerta sekä kuljettajien (Sebastien Ogier) että valmistajien mestariksi.


title: Jost Capito

text: Tammikuussa 2016 Formula 1 -talli McLaren nimitti Capiton uudeksi toimitusjohtajakseen. Capito aloitti virallisesti tehtävässään syyskuussa mutta helmikuussa 2017 ilmoitettiin Capiton jättävän tallin.


title: Palle Mikkelborg

text: Palle Mikkelborg (s. 6. maaliskuuta 1941) on tanskalainen kansainvälisesti tunnettu jazztrumpetisti, -säveltäjä, -sovittaja ja levytuottaja. Hän on esiintynyt ja levyttänyt muun muassa Miles Davisin, Gil Evansin, George Russellin kanssa. Hän sai vuonna 2001 Pohjoismaiden neuvoston musiikkipalkinnon. Vuonna 2006 hänen Miles Davisin kanssa tekemänsä albumi "Aura" (1985) valittiin Tanskan kulttuurikaanoniin..


title: Palle Mikkelborg

text: Mikkelborg aloitti uransa vuonna 1960 ja on siitä lähtien ollut yksi kansainvälisen jazzyhteisön keskeisiä nimiä. Porin jazzfestivaaleilla Mikkelborg on esiintynyt vuonna 1971 Nordic Big Bandin, vuonna 1972 Nordic All Starsin, vuonna 1978 The Entrance -yhtyeen ja vuonna 1984 George Gruntz Concert Jazz Bandin kanssa. UMOn kanssa Mikkelborg on konsertoinut 1979, 1988 ja 1989.


title: Delfoin sibylla

text:
Delfoin sibylla oli antiikin aikana Apollonin pyhäkköalueella Delfoissa Kreikassa toiminut sibylla eli naispuolinen ennustaja. Delfoin sibyllaa, joka oli yksityishenkilönä toiminut ennustaja, ei tule sekoittaa Delfoin oraakkeliin ja sen ennuspapitar Pythiaan, joka oli eri instituutio.
Pausanias kertoo kahdesta paikalla toimineesa myyttisestä sibyllasta. Varhaisempi ennustajatar oli ensimmäinen paikalla ennustuksia laulanut nainen ja sai sibyllan nimen libyalaisilta. Häntä pidettiin Zeuksen ja Lamian tyttärenä. Toinen, myöhempi Herofile-niminen ennustajatar toimi Delfoissa, mutta myös Samoksella, Kolofonissa ja Deloksella. Itse hän kutsui itseään Apollonin vihityksi puolisoksi, sekä välillä Apollonin sisareksi Artemiiksi ja välillä tyttäreksi. Toisaalta hän sanoi olleensa myös kuolevaisen miehen ja kuolemattoman nymfin tytär. Myös hänen kerrottiin eläneen varhain, koska hän oli ennustanut Troijan sodan. Pausaniaan mukaan deloslaiset muistivat Herofilen Apollonille kirjoittaman hymnin.


title: Delfoin sibylla

text: Delfoin arkeologisella alueella on kivi, jota kutsutaan ”Sibyllan kiveksi”. Se sijaitsee oraakkelin toimintapaikan Apollonin temppelin eteläpuolella Sikyonilaisten aarrekammion ja Ateenalaisten stoan välissä. Pausaniaan mukaan paikalliset olivat kertoneet Herofilen laulaneen ennustuksensa sen päältä.


title: Goran Janus

text: Goran Janus (s. 27. maaliskuuta 1970 Ljubljana) on slovenialainen uransa päättänyt mäkihyppääjä ja nykyinen mäkihyppyvalmentaja. Hän on toiminut Slovenian maajoukkueen valmentajana vuodesta 2011 alkaen.


title: Goran Janus

text: Janus osallistui urallaan yksiin, vuoden 1991 MM-kilpailuihin, joissa hän sijoittui suurmäen kilpailussa sijalle 22 ja normaalimäessä sijalle 49. Lentomäen MM-kilpailuihin Janus osallistui kerran, vuonna 1992, ollen 26:s.


title: Goran Janus

text: Janus kilpaili maailmancupissa vuodet 1989–1992. Hänen paras sijoituksensa oli kahdeksas tila helmikuulta 1991 Kulmin lentomäkikilpailusta. Viisi vuotta viimeisen maailmancup-osakilpailunsa jälkeen, vuonna 1997, Janus hyppäsi Planicassa silloisen Slovenian ennätyksen 205,5 metriä. Tuo ennätys kesti kolme vuotta.


title: Goran Janus

text: Uransa jälkeen, vuodet 2003–2011, Janus toimi Slovenian mäkimaajoukkueen apuvalmentajana. Vuonna 2011, päävalmentaja Matjaž Zupanin siirryttyä Ranskan valmentajaksi, tuli Janusista päävalmentaja.


title: Teuvo Suominen

text:
Teuvo Yrjö Ilmari Suominen (s. 1937) on suomalainen toimittaja, tietokirjailija ja elokuvantekijä. Suominen on ohjannut, tuottanut ja kuvannut runsaasti luontoaiheisia elokuvia. Hän on ollut Suomen Luonto -lehden pitkäaikainen päätoimittaja. Hän on saanut tiedonjulkistamisen valtionpalkinnon yhdessä Suomen Luonto -lehden muun toimituksen kanssa 1976.
Suomalaisen luonnonvalokuvauksen ja luonnonsuojelun oppi-isä


title: Teuvo Suominen

text: ”Teuvo Suominen on tietokirjailijana, valokuvaajana, elonkuvantekijänä ja toimittajana vuosikymmenien ajan muokannut suomalaisten asenteita myönteiseksi ja vahvistanut jalansijaa luonnonsuojelulle niin tavallisen kansan kuin eri alojen asiantuntijoiden ja ammattilaisten joukossa”, tiivistää Euroopan parlamentin varapuhemies Heidi Hautala Suomisen vaikuttavan toiminnan Suomen Luonto -lehden päätoimittajana sekä Suomen luonnonsuojeluliiton muun kustannustoiminnan ja varainhankinnan käynnistäjänä.


title: Teuvo Suominen

text: Luonnonkuvaus sai ammattimaisen suunnan, kun innokas valokuvaus- ja luontoharrastaja sai Pekka Nuortevalta kuvitustehtävän Suomen Eläinkuvasto -kirjaan. ”Kiitän ylioppilas Teuvo Suomista 307 viheliäisen pienen tai muuten mahdottoman elukan taidokkaasta kuvaamisesta” -todistuksen kera oli hyvä saapastella myös muihin toimituksiin. Viikkosanomat, Et-, Valokuva ja monet muut aikakauslehdet vastasivat värikkäästi meillä 1970-luvulla heränneeseen luontoinnostukseen. Se taas herätti kysynnän luontokuville ja kuvaajille, joiden koulutukseen Suominen osallistui sekä kurssien että kirjoitusten muodossa. ”Omalla esimerkillään hän vaikutti uskomattoman monen, myös minun valokuvausharrastuksen suuntautumiseen ja ammatinvalintaan”, vahvistaa valokuvataiteilija Pentti Sammallahti. Myös luontokuvaajalegenda Hannu Hautala pitää Suomisen kanssa tekemiään kuvausretkiä korkeakoulunaan, joka opetti tarkastelemaan luontoa eri näkökulmista.


title: Teuvo Suominen

text: Vankan pohjan toimille antoi biokemian opinnot Helsingin yliopistossa, kodin perintönä tullut luonnonsuojeluvakautus sekä innostus kuvausvälineiden rakenteluun ja värikuvamateriaalien kehittämiseen. Niin kotimaassa kuin opintomatkoilla Yhdysvalloissa, Galapagoksella, Uudessa-Guineassa, Indonesiassa ja Kiinassa valottui tuhansia kinodioja, jotka hän yleensä myös kehitti paikan päällä. Matkavarustukseen kuului usein myös kevyt 16mm elokuvakamera, jolla syntyi useita tv-ohjelmia: Kalifornia ilman ihmistä 1968, Myrkyt leviävät 1970, Kotkan pesäpuu 1972, Sopulin tie 1973, Nakertajat 1974, Australian luonto 1991, Ikimetsä I ja II 1992.


title: Teuvo Suominen

text: Suomisen koko toimintaa yhdistää tieteen popularisointi. Hän on onnistunut tuomaan esiin tärkeitä kysymyksiä yhdistämällä korkeatasoisen ilmaisun ja merkityksellisen sanoman. Lisäksi hän on rakentanut menestyksekkäästi yhteistyötä erilaisten luovan työn tekijöiden välillä. ”Hänellä on ollut oivallinen taito sitoa yhteen valokuvaajien suoritus, graafikoiden työ ja tietoteksti. Suomisen ideoimana ja suurelta osin toteuttamana on syntynyt mm. Suomen Luonnonsuojelun tuki Oy ja maineikas Suomalaista luontoa parhaimmillaan -kirjasarja. Suomisen ajatuksesta lähti myös Luonnonkuva-arkisto, joka valjasti sadat kuvaajat yhteistyöhön tietokirjoittajien kanssa”, toteaa dosentti, Luonnontieteellisen museon entinen johtaja Juhani Lokki.


title: Take It Easy

text: Take It Easy on yhdysvaltalaisen Eagles-yhtyeen tekemä musiikkikappale vuodelta 1972. Kappaleen genre eli tyylilaji on country rock. Yhtyeen nimialbumin (sekä yhtyeen että albumin nimet ovat samoja) avausraitana olevasta kappaleesta tuli hitti, sen tekijät ovat Glenn Frey ja Jackson Browne. Billboardin single-listalla se sai sijan #12.


title: Martensin lauseke

text: Martensin lauseke tai Martensin klausuuli on ensimmäisessä Haagin rauhankonferenssissa vuonna 1899 hyväksytty lauseke, jonka muotoili Venäjän keisarikunnan edustajana kokoukseen osallistunut diplomaatti Friedrich Martens. Lauseke on erittäin tunnettu kansainvälisen humanitaarisen oikeuden periaate. Se määrää, että sodankäynnissä on noudatettava inhimillisyyden periaatteita, vaikka missään kansainvälisen oikeuden säännöksessä ei määriteltäisi sodankäynnin sääntöjä.


title: Martensin lauseke

text: Martensin lauseke suojelee yleisiin humanitaarisiin ja julkisen omantunnon periaatteisiin vedoten aseellisen yhteydenoton osallisiksi joutuneita yksilöitä konfliktitilanteissa, joissa ei ole sovellettavissa mitään voimassa olevaa lainsäädäntöä. Lauseke tulee sovellettavaksi erityisesti tilanteissa, joissa aseteknologian kehitys on niin nopeaa, että olemassaolevat humanitaarisen oikeuden sopimukset eivät kykene rajoittamaan aseellisen konfliktin inhimillisiä vaikutuksia. Lausekkeen kautta tunnustetaan toisin sanoen lakien epätäydellisyys ja asetetaan humanitaarinen minimistandardi epäselviin tilanteisiin. Kansainvälisen oikeuden piirissä ei ole syntynyt yleisesti hyväksyttyä tulkintaa Martensin lausekkeen soveltamisesta.


title: Martensin lauseke

text: Lauseke hyväksyttiin Haagin ensimmäisessä rauhankonferenssissa konferenssin toisen komission valmistelemaan maasodan lakeja ja tapoja määrittävään yleissopimukseen. Lauseke vahvistettiin Haagin toisessa rauhankonferenssissa vuonna 1907 osaksi yleissopimusta. Nykyisessä lainsäädännössä se sisältyy toisessa rauhankonferenssissa allekirjoitettujen kansainvälisten sopimusten (L 11/1924) neljännen yleissopimuksen johdanto-osaan. Nykymuodossaan lauseke on hieman muokattu alkuperäisestä kirjauksesta, joskin perusperiaate on säilynyt entisellään:


title: Martensin lauseke

text: Friedrich Martens sai idean lausekkeeseen rauhankonferenssiin osallistuneen Belgian delegaatin tekstistä. Lauseketta tarvittiin ratkaisemaan konferenssissa syntynyt suurvaltojen ja Belgian edustamien pienten valtioiden välinen kiista, joka koski miehitysarmeijaa aseellisesti vastustaneiden siviilien (erit. vastarintaliikkeet) lainsäädännöllistä asemaa. Pienet maat eivät voineet hyväksyä vastarintaan ryhtyneiden siviilien teloittamisen sallimista, kun taas suurvaltiot eivät halunneet sallia heille laillisen taistelijan asemaa. Kiistan ratkaisuksi Martens ehdotti konferenssin toiselle komissiolle muotoilua, joka vasta myöhemmin tuli tunnetuksi Martensin lausekkeen nimellä. Lauseke hyväksyttiin konferenssin vahvistamaan yleissopimukseen ja se on sisällytetty eri muodoissaan lukuisiin myöhempiin kansainvälisiin sopimuksiin ja humanitaarisen oikeuden säädöksiin.


title: Ørestad

text: Ørestad on Kööpenhaminan kaupunkiin kuuluva esikaupunkialue Amagerin saarella. Se sijaitsee lyhyen metromatkan päässä Kööpenhaminan keskustasta. Ørestad on moderni alue, minne on viime vuosina rakennettu Tanskan suurin ostoskeskus Field’s, Skandinavian suurin hotelli Bella Sky sekä sen yhteydessä oleva kongressikeskus Bella Center. Siellä on myös useita tanskalaisen huippuarkkitehdin Bjarke Ingelsn suunnittelemia rakennuksia, kuten 8-tallet, sekä maailman parhaimpana asuintalona palkittu VM Mountain.


title: Just niin kuin Elvis

text: Just niin kuin Elvis on Pää Kii -yhtyeen single, joka julkaistiin 3. heinäkuuta 2015 levymerkillä Blast of Silence. Single julkaistiin 7" vinyyliformaatissa kolmena eri värisenä versiona, joista 500 mustalla pohjalla, 350 punaruskealla pohjalla (blood’n’shit) sekä 150 keltavihreällä pohjalla (snot’n’puke).


title: Carl-Henning Pedersen

text: Carl-Henning Pedersen (23. syyskuuta 1913 – 20. helmikuuta 2007) oli tanskalainen taidemaalari ja keskeinen hahmo 1940- ja 1950-lukujen vaihteen Cobra-taiteilijaryhmässä. Häntä kutsuttiin ”Skandinavian Chagalliksi”, ja häntä pidetään yhtenä Tanskan 1900-luvun jälkipuoliskon merkittävimmistä kuvataiteilijoista.


title: Carl-Henning Pedersen

text: Pedersen syntyi Kööpenhaminassa ja varttui köyhällä Vigerslev Allen alueella, jossa hän kehitti radikaaleja poliittisia ajatuksia. Hän lähti 1933 opiskelemaan Helsingørin kansainväliseen kansankorkeakouluun, jossa hän tapasi itseoppineen taiteilijan Else Alfeltin. He avioituivat 1934 ja esikoistytär Vibeke Alfelt syntyi samana vuonna. Alfelt rohkaisi Pederseniä maalaamaan, ja Pedersen osallistui neljällä abstraktilla maalauksellaan Kööpenhaminan vuosittaiseen taiteilijoiden syysnäyttelyyn vuonna 1936. Hänen modernistiset työnsä saivat vaikutteita kubisteilta ja Paul Kleeltä, mikä herätti vastustusta hänen aikalaiskollegoissaan, jotka olivat suuntautuneet sosialistiseen realismiin ja kommunismiin.


title: Carl-Henning Pedersen

text: Vuonna 1939 Pedersen vaelsi jalan Tanskasta Pariisiin, jossa hän näki muun muassa Picasson ja Matissen töitä. Paluumatkalla hän vieraili Frankfurt am Mainin ”rappiotaiteen” näyttelyssä (), jossa erityisesti Marc Chagall jätti häneen suuren vaikutuksen loppuelämäkseen. Toinen tytär Kari-Nina syntyi 1940, ja Tanskan natsimiehityksen aikana Pedersen liittyi Høst-taiteilijaryhmään.


title: Carl-Henning Pedersen

text: Pedersen ja Else Alfelt olivat vuonna 1948 mukana perustamassa Cobra-ryhmää ja pysyivät siinä sen hajoamiseen 1951 asti. Pedersen voitti Eckersberg-palkinnon 1950 ja Guggenheim-palkinnon 1958. Vuonna 1961 hänen töistään järjestettiin takautuva näyttely Pittsburghin Carnegie Institutessa, ja vuonna 1962 hän oli Tanskan edustaja Venetsian biennaalissa.


title: Carl-Henning Pedersen

text: Pedersenin työt kasvoivat monumentaalisemmiksi 1960- ja 1970-luvuilla. Tämän ajan töistä esimerkkinä on suuri mosaiikki Kööpenhaminan yliopiston H. C. Ørsted -instituutissa.


title: Carl-Henning Pedersen

text: Else Alfelt kuoli vuonna 1974, ja Pedersen avioitui Sidsel Ramsonin kanssa. Pedersen vastusti töidensä myyntiä, ja perusti sen sijaan oman taidemuseon 1976 Herningiin. Hän lahjoitti töitään myös Tanskan valtion taidemuseolle 2007.


title: Carl-Henning Pedersen

text: Pedersen kuoli Kööpenhaminassa 2007 pitkän sairauden jälkeen.


title: Tvashtar (jumala)

text: Tvashtar tai Tvashtri on hindulaisuudessa käsityön jumala ja elämän antaja. Tvashtar on Aditan poika ja auringonjumala Suryan isä. Hän loi auringon lastuista kolme maailmaa, ja juuri hän loi Yaman, Indran ja Varunan taivaat. Tvashtar myös takoo jumalten aseet ja työkalut, joista huomattavin on Indran salama. Tvashtar loi Kuun kupiksi, jossa säilytettiin jumalten soma-juomaa. Tvashtar kuvataan joskus myös Brahmaniksi, joka halusi syrjäyttää Indran valtaistuimeltaan. Onnistuakseen yrityksessään Tvashtar antoi osan voimistaan pojalleen Trisirakselle. Kun Indra surmasi Trisiraksen, Tvashtar loi demoni Vritran kostonsa toteuttajaksi.


title: Toe Fat

text: Toe Fat oli vuosina 1969–1971 toiminnassa ollut brittiläinen rockyhtye.


title: Toe Fat

text: Toe Fatin perusti Cliff Bennett Ken Hensleyn, Lee Kerslaken sekä John Konasin kanssa kesäkuussa 1969. Tällä kokoonpanolla yhtye levytti ensimmäisen studioalbuminsa. Basisti John Konas lähti yhtyeestä jo sen perustamisvuotena, kitaristi Ken Hensley jätti yhtyeen vuonna 1970 liittyäkseen Spice -nimisen yhtyeeseen (joka vaihtoi nimensä Uriah Heepiksi Hensleyn liityttyä siihen) sekä rumpali Lee Kerslake jätti yhtyeen samana vuonna Hensleyn kanssa. Hensleyn korvasi Alan Kendall, Kerslaken Brian Glascock sekä alkuperäisen basistin John Konasin John Glascock.


title: Toe Fat

text: Vuonna 1971 Toe Fat julkaisi toisen studioalbuminsa, joka osoittautui kaupalliseksi flopiksi edeltäjänsä tavoin. Yhtye hajosi lopulta levy-yhtiön ilmoitettua, ettei se kykene rahoittamaan kaupallisesti heikosti menestynyttä yhtyettä.


title: Alexander Sundberg

text: Alexander Sundberg (s. 19. tammikuuta 1981 Kööpenhamina, Tanska) on tanskalainen uransa päättänyt jääkiekkoilija. Hän on edustanut Tanskan maajoukkuetta useasti maailmanmestaruuskilpailuissa.


title: Kalifornia Dreamin’ / Vain pieni hetki

text: Kalifornia Dreamin’ / Vain pieni hetki on Pää Kii -yhtyeen sekä Maakuntaradion split-single, joka julkaistiin vuonna 2012 levymerkillä Airiston punk-levyt.


title: Jack Roslovic

text: John Roslovic (s. 29. tammikuuta 1997 Columbus, Ohio, Yhdysvallat) on yhdysvaltalainen jääkiekkoilija, joka pelaa NHL-joukkue Winnipeg Jetsin organisaatiossa. Seura varasi hänet ensimmäisellä kierroksella 25. pelaajana vuonna . Roslovic on pelipaikaltaan keskushyökkääjä, mutta hän osaa pelata myös laidassa. Roslovic laukoo oikealta.


title: Jack Roslovic

text: Roslovic pelasi kaudella 2012–2013 C-nuorten T1EHL-liigaa Ohio Blue Jacketsissa. OHL-joukkue Plymouth Whalers varasi hänet 176. pelaajana kesällä 2013, mutta Roslovic ei kuitenkaan koskaan siirtynyt CHL:ään. Vuodet 2013–2015 hän oli mukana Yhdysvaltain maajoukkueen kehitysohjelmassa pelaten mm. USHL-junioriliigaa. Kaudella 2014–2015 Roslovic pelasi CCM/USA Hockey All-American Prospects Gamessa.


title: Jack Roslovic

text: Winnipeg Jets varasi Roslovicin ensimmäisellä kierroksella 25. pelaajana . Hän siirtyi kaudeksi 2015–2016 Miamin yliopistojoukkueeseen, Ohioon. Roslovic jakoi tehoilla 10+16=26 joukkueensa sisäisen pistepörssin voiton Anthony Louisin kanssa. Hänet valittiin kauden päätteeksi NCHC:n tulokkaiden tähdistökentälliseen.


title: Jack Roslovic

text: Heinäkuussa 2016 Roslovic teki kolmivuotisen tulokassopimuksen Winnipeg Jetsin kanssa. Hän pelasi kauden 2016–2017 lähes kokonaan AHL-joukkue Manitoba Moosen vahvuudessa. Roslovicin tulokaskausi toi siellä 65 runkosarjaottelussa tehot 13+35=48, joilla hän voitti joukkueen sisäisen piste- ja syöttöpörssin. Roslovic pelasi ensimmäisen ja kauden ainoaksi jääneen NHL-ottelunsa runkosarjan kolmanneksi viimeisellä kierroksella 6. huhtikuuta 2017 vieraissa kotikaupunkinsa joukkuetta Columbus Blue Jacketsia vastaan. Hän sai ottelussa jääaikaa 8.24 minuuttia.


title: Jack Roslovic

text: Roslovic pelasi alle 20-vuotiaiden MM-kilpailuissa vuonna 2017, jolloin hän voitti maailmanmestaruuden. Roslovic pelasi myös alle 18-vuotiaiden MM-kilpailuissa vuonna 2015, jolloin hän voitti maailmanmestaruuden ja jakoi Yhdysvaltain sisäisen tehotilaston voiton Auston Matthewsin kanssa lukemalla +11. Roslovic valittiin joukkueensa yhdeksi kolmesta parhaasta pelaajasta. Hän pelasi myös World U-17 Hockey Challengessa vuonna 2014, jolloin Roslovic voitti kultaa.


title: Luca Egloff

text: Luca Egloff (s. 6. toukokuuta 1995) on sveitsiläinen mäkihyppääjä. 187 senttimetriä pitkä ja 67 kilogrammaa painava Egloff edustaa Grabserberg -seuraa.


title: Luca Egloff

text: Egloff debytoi maailmancupissa marraskuussa 2014 Klingenthalin suurmäen kilpailussa sijoittuen sijalle 49. Hänen paras sijoituksensa on 33. tila tammikuulta 2016 Willingenin suurmäen kilpailusta.


title: Luca Egloff

text: Egloff kilpaili vuoden 2015 MM-kilpailuissa Falunissa sijoittuen normaalimäen kilpailussa 42:nneksi ja suurmäen kilpailussa 44:nneksi.


title: Lýkaio

text: Lýkaio (), antiikin Lykaion (, ) on vuori Peloponnesoksen niemimaalla Kreikassa. Sen korkeus on 1 421 metriä.


title: Lýkaio

text: Lýkaio-vuori sijaitsee Arkadian alueyksikön ja Messenian alueyksikön rajalla Megalópolin kunnan ja Oichalían kunnan alueella. Sen luoteispuolella sijaitsee Palátoksen kylä, koillispuolella Kotílio, kaakkoispuolella Áno Karyés ja lounaispuolella Ágios Sóstis.


title: Lýkaio

text: Vuoren nimi viittaa mahdollisesti susiin (kreik. "lýkos"). Kreikkalaisessa mytologiassa vuori on saanut nimensä Arkadian ensimmäisen kuninkaan Lykaonin mukaan. Kerrotaan, että ylijumala Zeus halusi tarkkailla ihmisten oikeamielisyyttä. Siksi hän saapui kuolevaiseksi naamioituneena Lykaonin vieraaksi tarkkaillakseen oikea- ja väärämielisiä, jolloin kuningas uhrasi jumalalle uhrilahjan. Kertomuksesta on erilaisia versioita, mutta lopulta Zeus kuitenkin muutti Lykaonin sudeksi kostoksi julmasta kohtelusta.


title: Lýkaio

text: Antiikin aikana Lykaionvuorta pidettiin yhtenä ehdokkaana Zeuksen syntymäpaikaksi. Näkemys esiintyy muun muassa Kallimakhoksen "Hymnissä Zeukselle". Vuorella oli Zeus Lykaioksen pyhäkköalue, jossa järjestettiin Plinius nuoremman mukaan urheilukilpailut jumalan kunniaksi. Varhaisimmat löydöt alueelta ovat neoliittiselta ja helladiselta kaudelta. Varhaisimmat merkit kulttitoiminnasta paikalla ovat mykeneläiseltä kaudelta ja varhaisimmat merkit Zeuksen kultista 1000-luvulta eaa. Useat antiikin aikaiset kirjailijat antavat ymmärtää, että paikalla olisi suoritettu myös ihmisuhreja. Vuoren eteläisellä huipulla 1 382 metrin korkeudella oli Zeukselle omistettu tuhka-alttari ja temenos-alue. Alempaa vuorenrinteeltä on löydetty myös muun muassa hippodromi (kooltaan 300 x 125 m), stadion, stoa, kylpylä, majoitustiloja sekä lähdekaivorakennuksia. Pausaniaan mukaan vuorella oli myös Panin pyhäkkö.


title: Lýkaio

text: Alueella on suoritettu arkeologisia kaivauksia jo 1800- ja 1900-luvuilla ja jälleen vuodesta 2004 lähtien. Eräs tutkimusongelma on, onko paikalla jonkinlaista yhteyttä suhteellisen lähellä sijaitsevan Olympian Zeuksen kulttiin ja siellä järjestettyihin Olympian kisoihin. Erään teorian mukaan Zeuksen kultti olisi saattanut tulla Olympiaan juuri Lykaionvuorelta. Olympia ei kuitenkaan vaikuta syrjäyttäneen Lykaionia, vaan Lykaionin kisoja ja Olympian kisoja järjestettiin pitkään yhtä aikaa.


title: Lýkaio

text: Lähellä vuorta sen eteläpuolella sijaitsi antiikin aikana Lykosuran kaupunki.


title: Kyle Connor

text: Kyle Connor (s. 9. joulukuuta 1996 Clinton Township, Michigan, Yhdysvallat) on yhdysvaltalainen jääkiekkoilija, joka pelaa NHL-joukkue Winnipeg Jetsin organisaatiossa. Hän on pelipaikaltaan vasen laitahyökkääjä, mutta osaa pelata myös keskellä. NHL-joukkue Winnipeg Jets varasi Connorin ensimmäisellä kierroksella 17. pelaajana vuonna . Eliteprospects.com -sivuston Curtis Joen mukaan hän on dynaaminen kahden suunnan sentteri varustettuna suurella nopeudella ja luovuudella. Joen mukaan Connor on suoraviivainen, hänellä on hyvä pelinäkemys sekä kiekonkäsittelytaidot. Connorilla on myös hyvä rannelaukaus, jota hän osaa käyttää vaikeimmissakin paikoissa. Joen mukaan Connor on myös hyvä puolustamaan ja riistämään kiekkoja.


title: Kyle Connor

text: Connor pelasi kaudella 2011–2012 C-nuorten T1EHL-liigaa Belle Tiressa. OHL-joukkue Saginaw Spirit varasi hänet 274. pelaajana kesällä 2012, mutta Connor ei kuitenkaan koskaan siirtynyt CHL:ään. Hän siirtyi kaudeksi 2012–2013 USHL-junioriliigan Youngstown Phantomsiin, jonka kolmanneksi paras maalintekijä ja neljänneksi paras pistemies Connor oli tehoilla 17+24=41. Kaudella 2013–2014 hän voitti joukkueen sisäisen piste-, maali- ja syöttöpörssin tehoilla 31+43=74, joilla Connor sijoittui USHL:n pistepörssissä toiseksi edellään vain Omaha Lancersin Jake Randolph. Hän pelasi kauden aikana myös USHL:n tähdistöottelussa ja Connor valittiin kauden päätteeksi liigan ensimmäiseen tähdistökentälliseen. Hän käväisi kauden aikana myös Yhdysvaltain maajoukkueen kehitysohjelman mukana.


title: Kyle Connor

text: Kaudella 2014–2015 Connor voitti tehoilla 34+46=80 koko USHL:n pistepörssin ja sijoittui maalipörssissä toiseksi edellään vain Waterloo Black Hawksin Brock Boeser. Hän pelasi kauden aikana myös CCM/USA Hockey All-American Prospects Gamessa. Connor valittiin kauden päätteeksi USHL:n vuoden pelaajaksi, vuoden hyökkääjäksi ja ensimmäiseen tähdistökentälliseen. Hänet palkittiin myös liigan parhaana yhdysvaltalaispelaajana Dave Tyler Junior Player of the Year Awardilla.


title: Kyle Connor

text: Winnipeg Jets varasi Connorin ensimmäisellä kierroksella 17. pelaajana . Hän siirtyi kaudeksi 2015–2016 Michiganin yliopistojoukkueeseen. Connor oli tehoilla 35+36=71 koko NCAA:n paras pistemies ja maalintekijä. Hän voitti kauden päätteeksi B1G:n mestaruuden. Connor valittiin sarjan vuoden pelaajaksi, vuoden tulokkaaksi, ensimmäiseen tähdistökentälliseen, tulokkaiden tähdistökentälliseen, turnauksen parhaaksi pelaajaksi sekä turnauksen tähdistökentälliseen. Hänet valittiin myös koko NCAA:n parhaaksi tulokkaaksi. Connor oli ehdolla myös NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin Harvardin Jimmy Veseylle.


title: Kyle Connor

text: Huhtikuussa 2016 Connor teki kolmivuotisen tulokassopimuksen Winnipeg Jetsin kanssa. Hän otti paikan seuran NHL-vahvuudesta saman syksyn harjoitusleirin päätteeksi ja Connor teki NHL-debyyttinsä kauden 2016–2017 avauskierroksella 13. lokakuuta 2016 Carolina Hurricanesia vastaan. Hänet merkittiin Jetsin kolmosketjuun Mathieu Perreaultin ja Patrik Laineen viereen. Connor sai ottelussa jääaikaa 18.15 minuuttia. Hän sai myös yhden syöttöpisteen toimittuaan kakkossyöttäjänä Patrik Laineen tekemään ylivoimamaaliin. NHL-uransa avausmaalin Connor teki 27. lokakuuta 2016 Dallas Starsia vastaan. Hänen osumansa jäi Jetsin 4–1-voittoon päättyneen ottelun ratkaisumaaliksi.


title: Kyle Connor

text: Connor edusti Yhdysvaltoja MM-kilpailuissa vuonna 2016. Hän pelasi myös alle 18-vuotiaiden MM-kilpailuissa vuonna 2014, jolloin Connor voitti maailmanmestaruuden ja jakoi koko turnauksen tehotilaston voiton kolmen muun pelaajan kanssa lukemalla +8.


title: Kyle Connor

text: Connor pelasi myös alle 18-vuotiaiden Ivan Hlinkan muistoturnauksessa vuonna 2013, jolloin hän voitti hopeaa. Connor pelasi myös alle 19-vuotiaiden World Junior A Challengessa vuosina 2013 ja 2014, joista molemmat turnaukset päättyivät kultaan.


title: Alberto Spencer

text: Alberto Pedro Spencer Herrera (6. joulukuuta 1937 Ancón – 3. marraskuuta 2006 Cleveland, Ohio, Yhdysvallat) oli ecuadorilainen jalkapalloilija, jota pidetään maansa historian parhaana pelaajana. Pelipaikaltaan Spencer oli hyökkääjä.


title: Alberto Spencer

text: Spencer pitää edelleen hallussaan Copa Libertadoresin maaliennätystä 54 maalillaan, jotka syntyivät 87 pelatussa pelissä.


title: Alberto Spencer

text: Spencer aloitti uransa ecuadorilaisessa Club Deportivo Everestissä, jota hän edusti vuosina 1953–1959 90 pelissä onnistuen maalinteossa 101 kertaa. Vuodet 1960–1970 Spencer pelasi Uruguayn Primera Divisiónin Club Atlético Peñarolissa, tehden 166 pelaamassaan ottelussa 113 maalia. Peñarolin paidassa Spencer voitti myös Copa Libertadoresin kolmesti, Primera Divisiónin seitsemän kertaa, Intercontinental Cupin kahdesti ja Intercontinental Champions’ Supercupin kerran. Hän voitti Primera Divisiónin maalikuninkuuden neljästi ja Copa Libertadoresin maalikuninkuuden kahdesti. Vuodet 1971–1972 Spencer pelasi vielä kotimaansa Barcelona SC:ssä voittaen kerran Ecuadorin mestaruuden. Hän päätti uransa vuonna 1972.


title: Alberto Spencer

text: Spencer pelasi vuosina 1959–1972 Ecuadorin jalkapallomaajoukkueessa 11 ottelua onnistuen maalinteossa neljästi. Pelattuaan kymmenen vuotta Uruguayssa hänellä oli mahdollisuus edustaa myös Uruguayn jalkapallomaajoukkuetta, jossa Spencer pelasikin vuosina 1964–1967 kuusi ottelua tehden niissä kaksi maalia.


title: Alberto Spencer

text: Spencer oli ecuadorilaisen äidin ja jamaikalais-brittiläisen isän lapsi. Hänet tunnettiin lempinimellä "Cabeza Mágica" (), joka johtui hänen taidostaan puskea palloa.


title: Alberto Spencer

text: Spencer on hyvin tunnettu kotimaassaan, mutta Euroopassa häntä ei tunneta. Tähän on kaksi syytä: Spencer ei ikinä pelannut maansa paidassa MM-kilpailuissa, sillä Ecuador selviytyi kilpailuihin ensimmäisen kerran vasta vuonna 2002. Spencer ei myöskään pelannut ikinä eurooppalaisen seurajoukkueen paidassa.


title: Alberto Spencer

text: Spencer kuoli marraskuussa 2006 Yhdysvalloissa saatuaan sydänkohtauksen paria kuukautta aiemmin.